Сешанба, 21 Март 2017 12:07\tКолумбда бор аламим маним...\tАнъанага кўра, барча макатабларда 1442-йилда Колумб янги ерларни очди дея ўргатишарди. Аслида эса, Христофор Колумб, Атлантика океанини испан кемаларида кесиб чиққан, аммо Шимолий Американинг, Кариб қисмида қолганлиги маълум. Неча асрлар давомида Колумб океанни кесиб Американи очган деб ҳисоблаб келинган. Аммо бу ерларни туб аҳолиси ҳиндулар очган аслида. Улар Шимолий Америкага замонавий Россия ва Аляска ҳудуди орқали 12 000 йил аввал ўтганлар.\nБиринчи бўлиб изоҳ беринг!\tБатафсил ...\tПонедельник, 20 Март 2017 11:37\tМарин Ле Пен Францияда ҳижобни йўқ қилишга ваъда бермоқда\tЎта реакцион қарашдаги (ултра ўнгчи) француз сиёсатчиси Марин Ле Пен мамлакатда бўлиб ўтиши кутилаётган президент сайловларида ўзининг тарафдорлари орасида обрўсини янада оширмоқда. Унинг сўнгги чиқишидан сўнг мамлакатда яшовчи мусулмонлар ташвишга тушиб қолишди.\nБиринчи бўлиб изоҳ беринг!\tБатафсил ...\tШанба, 18 Март 2017 14:21\tМушрикларнинг маразлиги: сигир гўштини еганларга умрбод қамоқ жазоси\tҲиндистонда ҳукумат тепасига келган индузим мутаассиблари мамлакатни жоҳилия даражасига кўтаришда давом этмоқдалар.\nБиринчи бўлиб изоҳ беринг!\tБатафсил ...\tШанба, 18 Март 2017 01:03\tҲақиқий мусулмоннинг экстремистдан фарқи\tЗамонамизнинг машҳур олимларидан Доктор Али Муҳаммад Саллабий ҳақиқий мусулмон ва экстремист ўртасидаги фарқни тушунтириб берди.\nБиринчи бўлиб изоҳ беринг!\tБатафсил ...\tжума, 17 Март 2017 00:39\tСаудия Арабистони ва Хитой ўртасида 65 миллиард долларлик 14 та шартнома имзоланди\tҲужжатлар 16 март куни Саудия Арабистони қироли Салмоннинг Пекинга қилган ташрифи чоғида имзоланди. У Хитой Халқ Республикаси раҳбари Си Цзинпин билан музокаралар ўтказди.\nБиринчи бўлиб изоҳ беринг!\tБатафсил ...\tжума, 17 Март 2017 00:17\tБуюк Британия ҳижобни тақиқламоқчи эмас\tБуюк Британия ҳукумати аёлларга иш жойида диний либосларда бўлишини тақиқловчи ҳеч қандай қонун лойиҳасини тақдим қилиш нияти йўқлигини баён қилишди. Бу ҳақда Буюк Британия Бош вазири Тереза Мей 15 март куни ўз мамлакати парламенти олдида қилган чиқишида зикр қилиб ўтди.\nБиринчи бўлиб изоҳ беринг!\tБатафсил ...\tПайшанба, 16 Март 2017 00:58\tКаламушлар технологияси\tЕвропа ва Ғарб маданиятга асосланган баъзи мамлакатлардаги жорий ҳолат “Каламушлар қироли”, деб аталувчи технология асосида барпо қилинган. Мазкур технологиянинг вазифаси ижтимоий конструкциянинг кўринмас пойдеворлари, муҳим бўғинлари ва боғловчи воситаларини бузиб, ишдан чиқаришдан иборат. Тарқоқлик муҳитини барпо қилиш, ҳамма ўзи учун бўлиб, “бизники” деган тушунчани йўққа чиқариш унинг бош мақсади ҳисобланади. Буларни амалга оширишнинг бирдан-бир йўли одоб-ахлоқни йўқ қилишдир. Одоб-ахлоқни йўқ қилишга қаратилган мазкур ҳужумнинг энг катта аломати муайян жамият ёхуд маданият вакилларининг домимий равишда бир-бири билан жиққамушт бўлиб, бир-бирининг гўштини ғажиб ётишидир.\nБиринчи бўлиб изоҳ беринг!\tБатафсил ...\tЯкшанба, 12 Март 2017 11:39\tҚасос\tҚуйидаги мақолани ўқиб, ўқувчида ўзига хос мулоҳазалар туғилиши табиий. Лекин шуни унитмаслик керакки, бугунги кундаги ахборот манбаларининг бир томонга йўналтирилганлиги натижасида, халқлар ўзларининг тарихий забардастликларини унитиб, қора пиар орқали ўзларини намойиш қилаётган, аслида ғараз ва зулмнинг манбаи бўлганларга ҳавас қилишмоқда. Оммавий маданият жодугарининг домига тортилмоқдалар. Мақола муаллифи мусулмон бўлмасада, лекин ўзининг инсофли эканлигини, тарихий жараёнларга холис баҳо бериши билан кўрсатади. Албатта мақоладаги таҳлиллар исломий дунёқараш дея талқин қилинмаслиги лозим, лекин тарихий далиллар бугунги дунёда етакчиликни даъво қилаётганларнинг асл нусхаси қандай эканлигини кўрсатади. Мақолани ўқинг ва мулоҳазаларингизни билдиринг.\nБиринчи бўлиб изоҳ беринг!\tБатафсил ...\tЧоршанба, 08 Март 2017 22:17\tАмерикалик социологлар Дарвинни рад этишди\tКалифорния университети тадқиқотчилари инсоннинг табиий яшашидаги барқарор ҳулқ- атворининг моҳиятига қарши чиқишмоқда. АМИ-ТАССнинг хабар беришича, социологлар боргани сари раҳм-шафқат қилиш йўналишида инсоннинг ривожланиши ва шахсий равнақ топишида ўзаро ҳамкорлик қилишга доир кўпроқ далиллар тўплашмоқда. Бу далиллар Дарвиннинг “ҳар ким ўзи учун” назариясига зиддир, унга кўра инсон табиатан худбин ва айнан мана шу туғма худбинлиги сабаб жамиятда яшаб қолиш учун кураш ва табиий саралаш деб номланадиган жараён содир бўлади.\nБиринчи бўлиб изоҳ беринг!\tБатафсил ...\tЧоршанба, 08 Март 2017 17:30\tЕрдаги ҳаёт тупроқдан пайдо бўлган\t"У сизларни лойдан яратган, сўнгра ажални белгилаб қўйган зотдир" (Анъом сураси, 2).Россиялик олимлар Ер шаридаги ҳаёт уммондан бошланганлиги ҳақидаги фаразни инкор этишди. Science.YoRead.ru нинг хабар беришича, олимларнинг фикрига кўра, уммон суви таркибида натрий тузининг мавжудлиги тирик мавжудот пайдо бўлишига тўсқинлик қилади. Натрий эса ҳужайралар юзага келишида зарур бўлган оқсил моддалари алмашинуви жараёнини емирувчи таъсир кўрсатади. Бу жараёнлар ҳаракатга келиши учун, бошқа унсур лозим – калий. У эса тупроқ бирикмаларида мавжуд. Бу бирикмалар эса чучук сув тўпланмаларида, мисол учун, кўлмак, кўлларда вужудга келиши мумкин. Инчунин, диний қарашларга кўра инсон тупроқдан яратилган.\nБиринчи бўлиб изоҳ беринг!\tБатафсил ...\tВ началоНазад12345678910ВперёдВ конец\tСтраница 1 из 38\tКалит сўзлар Ўзбекистон\tАмерика\tАфғонистон\tАҚШ\tБритания\tБуюк Британия\tГермания\tДубай\tИШИД\tИроқ\tИсроил\tКаъба\tМакка\tМосква\tОлимлар\tПутин\tРоналду\tРоссия\tСаудия\tСаудия Арабистони\tСурия\tТеррор\tТрамп\tТуркия\tХитой\tЭрон\tаёллар\tвидео\tжазо\tзарар\tимом\tисломофобия\tкитоб\tмасжид\tмуслима\tнамоз\tрисола\tтерроризм\tуруш\tфатво\tшиа\tўлим\tҚирғизистон\tҚозоғистон\tҚуръон\tҲалаб\tҲизбуллоҳ\tҳалокат\tҳибс\tҳижоб\tЯнги Дунё - Жонли Журнал. Abu Muslim (c) 2015-2017 йил


← Дилмурод Саййид:Ой йиғлаган оқшом\nҲАЖВ ТИҒИ ЕТМАГАН ЕР ЙЎҚ…. →\nОлий Мажлис Сенати узининг ялпи мажлисида узбек алифбоси 2 хил – хам кириллица, хам лотин харфлардан иборат булиши хакида Конун кабул килди. Шу билан бир каторда мехнаткашлардан келиб тушаётган купдан-куп илтимосларни инобатга олиб Конунчилик палатасига 1 ой муддатда алифбони 3-хил вариантини таклиф килиш юклатилди. Бундай ноёб холат дунёнинг хеч бир мамлакатида йуклигини жахон хамжамияти тан олмокда.\n«Туркистон» саройида «Узбекистон белгиси» кукрак нишонини топшириш тадбири булиб утди. Ушбу белги билан мамлакатнинг ижтимоий-сиёсий хаётида фаол катнашган пухта ва пахта билим эгалари булган бир гурух ёшлар такдирланган. Бу хакида УзА ахборот агентлиги хабар беради.\nХабарларни кузатишда давом этамиз. 2012-йил 6-декабр М.Мансур


Оғриқ – Наби Жалолиддин\nАйвондан тушиб, сўрининг олдига етганда оғриқ кучайди. Ўнг қўли билан қорнини чангаллаб, чап қўлида сўрининг ёғоч кўнгурасини тутганча, ярим букчайиб нафассиз туриб қолди. Киндигининг атрофида худди ҳўл латтани сиққан каби бураб пайдо бўладиган бу оғриқ yнга қарийб йиғирма йилдан бериб азоб беради. Ўқтин-ўқтин тутиб қолади у қурғур, на фасл танлайди, на иқлим. Совуқдан деб даво излади — бўлмади, иссиқдан сақлади — наф бермади. Парҳезга ўтиб кўрди — қани энди тузалса. Ахийри оғриса оғриди, оғримаса оғримади, демайдиган бўлди. Бундаям Аллоҳнинг бир ҳикмати бўлса керак-да, дейди-қўяди. Ё ҳафсала қилиб дўхтирга бормайди. Бир борганида ўша одамлар зўр деб мақтаган дўхтир қорнини роса уқалади, бир нималарни сўради, ниҳоят: «Қорнингизда колит бор экан», деди. «Қорнимда калит нима қилади?» деб кулди оғриқ орасидан бир туйнук топиб. Кейин билса, «калит» дегани — бу касалликнинг номи экан. Дўхтирнинг ёзиб берган дорилари кор қилмагач, шу-шу у ёққа бормай қўйди. Лекин дўхтирларни ҳеч қачон ковжамайди, ҳаммаси Аллоҳдан дейди. Бир томони, бу оғриқ деганлари яқин қадрдонига айланиб қолди, деса ҳам бўлаверади. Чунки оғримаган кунлари тушуниб бўлмас ғалати бир туйғу билан эслаб, «қорним оғримай қўйди-я», дея кўнглидан ўтказиб қолади. Оғриқ бошлангудай бўлса, «калитим бураляпти», деб болаларига қизиқчилик қилган бўлади…\nҚорни анчадан бери оғримай қўйганди. Бир-икки, нима бало xайр-маъзурни насия қилиб жўнавордимикин-а, дея ўйлагани ҳам рост. Кейин-кейин хурсанд бўлди, намозларида шукрона келтирди. Қиш ичи ҳам оғримаганига энди тузалибман шекилли, деган xyлосага келувди. Йўқ тузалмаган экан, мана, қўққисдан ушлаб қолдию. Эндигина аср намозини ўқиб, ташқарига чиқаётганда оғриқ турди.\nУ қорнини чангаллаганча тобора букчайиб борарди. Бу сафар букчайиш тугул инграб юборди, йўқ, тишини тишига қаттиқ босиб, чўзиб ингради, десак тўғрироқ бўлади. Ўзиям қаттиқ оғрийди-да — киндигининг чап ёнида пайдо бўлган оғриқ буралиб, аста-аста ўнг томонига ўтади ва бир муддат тўхтайди. Сўнг яна қайтадан бошлайди ва боягидай давом этади. Оғриқ айланаётганда киндигининг атрофи тошдай қотади. Шунақа буралиб айланишлар икки-уч бор тақоорланса бас, анча-мунча бақувват одамнинг ҳам тинкасини қуритади. Гоҳо оғриқ асносида дўзахдаям шунақа оғриқлар бўлса керак-да, дея хаёл қиладию, дарров истиғфор айтади. Баъзан эса узоқ азоблардан сўнг оғриқ тўхтаганида мадори қуриган одамнинг аянчли жилмайиши билан кампирига ҳазил қилиб қўяди:\nОғриқ қўйворди. Қаддини хиёл кўтариб, бир оз нафас ростлаш учун сўрига ўтирди. Кампири ўчоқ бошида эди, шунинг учун унинг тоби қочганини сезмади. Лекин чол рўпарасидаги гилос ортидан гоҳ-гоҳ кўринаётган кампирига умидвор тикилди — оғриқнинг тўхташига худди у сабабчидай ёки яна оғриқ туришини угина тўхтатиб қолиши мумкиндай, юраги орзиқиб, мижжалари ачишгандай бўлди. Аҳволимни кўриши билан югуриб келади, дея ўйлади кейин. Келади!.. У айни пайтда кампирининг қайрилиб қарашини, дарров югуриб келишини, бир бор меҳрли боқишини жуда-жуда истаб кетди. Аммо кампиржони ҳадеганда қарайвермади, чунки у анчадан бери оғриқни унутиб юбораёзган чолининг аҳволидан хотиржам бўлгани учун ўзининг ҳар кунги ташвишлари билан банд эди. Бир томони қарамаганиям дуруст, негаки кампири кейинги йилларда қариликни бўйнига олиб, тобора қовжираб бормоқда. Чолининг дарди яна тутиб қолганини билса, шўғлик безовталанади, оромини йўқотиб, юрагига зўр келади. Кампирнинг касал бўлиши, борингки, ётиб қолиши, чол учун ўз дардидан оғирроқ туюлади. Чунки ўзбек чоллари ўз кампирлари билан тирик, уларнинг шарпасини ҳеч йўқ узоқдан бўлса-да, кўриб туришмаса, жонлари ҳалқумига келади-қолади. Суйишгаям, сўкишгаям кампир даркор, илло чоли тушмагурларнинг жон ришталарининг бир учи кампиршоларнинг жонларига пайванд. Ҳа, буни ҳозирги ёшлар қаёқданам билишсин. Баъзи кексалар тул қолишиб, оғизларидан «кампир-кампир» тушмагудай бўлиб чўзилса, ёш-яланглар ҳазил-мазах қилибми, хиринглашиб қўйишади. Қаримаганлар кампирнинг қадрини қаёқданам билсин. Улар ҳам қарисин, илоҳи, белларидан қуввати арисин, ана ундан кейин…\nҚолаверса, унинг кампири бўлакча — чолга жуда жон тортишади. Азали шундай. Ўша ёшлик чоғларидаям баъзи аёлларга ўхшаб эрини бегона деб билмасди, тарбияси шундаймиди, негадир ўз жигаридай қайишиб яшарди. Шунинг учун бу ҳам уни жуда-жуда яхши кўрарди. Бир кун кўрмаcа, соғиниб қоларди. Айниқса, жаҳли чиққанида агар кампири ёнида бўлмаса борми, тамом, атрофидаги бола-чақалари қочгани жой тополмай қолишади. Бунга ўрганиб қолишган фарзандлари онасини ҳазиллашиб «дадамнинг дориси», деб ҳам қўйишади. Нима қилсин, ўрганиб қолган-да. Лекин шу пайтгача ҳали бирон марта: «Хотин, сени яхши кўраман», демаган. Ғурури йўл қўймаган, шекилли-да. Аммо кўп бор айтгиси келгану тилининг учидан қайтарган. Бир томони, айтмагани ҳам дуруст, меҳрнинг, оқибатнинг мазаси қочади. Муомалалари бачканалашиб кетади, ҳар ҳолда у шундай ўйлайди.\nКампири ҳаливери қарамаслигига ишонч ҳосил қилгач, чап кафтини қорнига босганча аста қадамлар билан ҳовли томонга юрди. Кўчадаги катта анҳордан оқиб кирадиган ариқча-ташламани ҳатлаб ўтиб, бир тўхталиб олди, шу озгина силкинишдан ҳам қорним оғриб қолмасайди, деб қўрқиб кетди. Қўрққанича бор экан, бостирма томонга бир-икки қадам ташлар-ташламас, ростданам ҳалиги силкинишдан қўзғалдими ёки ўзи оғрийдиган муддати келганмиди, қорни тағин бурашга тушди. Лекин энди дарров букчайиб олмади-да, бир оз илдам қадамлаб, қўй қўраси олдидаги шохча қирқадиган тўнкага ўтирди ва қорнини чангаллади. Бир-икки қаттиқ бурагач, силласи қуриб, пешанасидан тер чиқиб кетди. «Ё Аллоҳ, раҳминг келсин!» дея ингради тишлари орасидан. Бироқ оғриқ тўхтамади ва ҳатто, кучайганидан ерга думалаб юборишига оз қолди. Чидамаганидан ғужанак бўлиб, тиззаларини ғажигудай аҳволга тушди.\nДарвозадан томоқ қириб, ўртанча ўғли кириб келди — у ишидан қайтмоқда эди. У ёқ-бу ёққа аланглаб ўчоқ бошидаги онасини кўрди-да, «ҳорманг, буви», деди турган ерида. Онаси бошини кўтариб: «Ҳмм, келдингми?», дедию яна нимагадир чалғиди.\n— Ассалому алайкум, дада. Ҳа, бейда ўтириб қобсиз? — дея отаси билан сўрашган ўғил унинг юзига сарасаф солди.\n— Йўқ!.. Бор, ишингни қилавер, — деди ота бyйрyқ оҳангида.\nБу пайт эрининг аҳволидан xавотирга тушган кампири шу тарафга келмоқда эди. Чолнинг кўнглида ажиб бир эврилиш пайдо бўлди-да, атрофини ўраб бораётган қоронғилик ўрнини таскинли бир ҳузур эгаллаб, ҳатто, оғриқ ҳам пасайгандек туюлди. Бу шунчаки узоқ йиллар мобайнида қўша қариган эр-хотинлар ўртасида вужудга келадиган кўникмамиди ёки ростдан ҳам кампирининг бир нимаси бормиди, ҳар тугул, у ёнида бўлса, мушкуллари осон кечарди.\n— Бу ерда нима қиб ўтирибсиз, одамди қўрқитиб? — дея сўради кампири xавотирини эркаловчи бир оҳангга чулғаб.\n— Илоё, Худонинг раҳми кесин! — у чолига бирпас термyлиб турди, сўнг: — Суюққина мастава қиббераман, — дея ўчоғи томон кетди.\nОғриқ қўйиб юборганидан чол ўзини яна тетиқооқ ҳис қилмоқда эди. У қорнини беихтиёр қучоқлаб, турли меваларга бурканган ҳовлисига интиқ разм солди. Бу боғни ўзи яратган, ўз қўллари билан яратган. Болаларим ейди, деб ҳамма мевадан ўтқазган. Боғида йўқ меванинг ўзи йўқ. Отаси раҳматли ҳам шунақа эди — ҳамиша кўчат кўтариб ёки қўлидан гулқайчи тушмай, мевали дарахтларни шаклга солиб, қирқиб юрарди. Манави молхонага ёпишиб турган, йўғонлиги бир қулочдан анча ортиб кетган қари ўрикни ҳам отаси эккан. Ўшанда бу ўн беш-ўн олти яшар ўспирин бола эди. Шунгаям мана эллик йилдан ортиқ вақт бўлибди. Ҳозир у олтмиш тўққизга кирди, ўрик эса элликдан ошибди. Ҳа, ўрик ҳам қариди, ҳар йили ғуж-ғуж гуллайдию, бироқ унча ғўра тугмайди. Уям аввалги шаштим бор, деб ўйласа керак-да. Йўқ қарилик барибир ғалаба қилар экан. Бу жониворнинг ҳайбатини қараю!..\nҲозир негадир ўлимни эслаб, худди бугун ўлиб қоладигандек туюлди назарида. Авваллари ўлимни эслагудек бўлса ҳам гўё эртага эрталаб ишга бориши кераклиги ёдига тушгандай бир туйғу хаёлидан кечардию тезда унутарди. Лекин бугун ундай бўлмади, ўлим хаёли калласининг бир бурчагига ўрнашиб олди-да, уни беором қила бошлади, ваҳимага солди. Эҳтимол ваҳимага солди дейиш бутунлай тўғри бўлмас, чунки унинг учун шу ёшда ўлимдан қўрқиши бачканаликка ўхшайди. Ваҳима эса, ҳамма ишни қила олдимми, бола-чақамга барча гапларимни айтиб улгура оламанми-йўқми, деган каби саволларга ўранган бир инсоний xавотир эди, холос. Масалан, катта ўғлини алоҳида уй қилиб чиқарган, ундан кўнгли тўқ. Ўртанчасини ҳовлисининг этагига жойлаган. Манави ўрикнинг рўпарасидан девор қилиб (агар ўғиллари шуни хоҳласа), иккига бўлиб берса, тинчийди. Ҳовли катта, иккаласигаям етади. Катта уй кенжатойга қолади.\nИкки қизи эса аллақачон уйли-жойли бўлиб кетишган. Асосий гапларни ўртанча ва кенжа ўғилларига айтиши керак. Бу ҳақда авваллари ҳам кўп гапиргану, аммо ўлим олдидан айтиладигани бўлакча бўлади-да. У бир ғалати бўлиб кетди, ростданам ўлиб қолса-я. Кенжасини унаштириб қўйишган, наҳотки унинг тўйиға етиб боролмаса? Нега мунча ўлимни ўйлаб қолди, оғриб юрган қорни-да, ахир!.. Йўқ, бу сафар бошқачароқ. Кўнглидаям алланечук xавотир ғимирлайди… Қанийди, шу кенжатойининг тўйини кўриб, кейин ўлса! Ҳа, айтгандай, у ҳалиям ишдан келмадими? Ё келганини кўрмай қолдими? Йўқ, ўғиллари тузук, ишга кетишда ҳам, ишдан қайтишда ҳам отаси билан кўришиб ўтишади. Ҳали келмади. Нега кеч қолдийкин-а?! У «ё пирим!» деб ўрнидан тураркан, қорни оғриб қолишидан қўрқиб гавдасини бутунлай тикламади. Ҳалиги оғриқлар билан анча қуввати кетганидан оёқларини судраб, букчайганча уй томонга юрди. Бу орада ўғлини сўраш учун кўз қири билан кампирини қидирди. Бир қулоғи чолида бўлган кампири унинг қўзғалганини кўрибоқ шу томонга юрганди.\nУнинг мутлақо иштаҳаси йўқ эди. Бу гапни эса шунчаки кампирига жавоб бериши лозим бўлганлиги ва уни ортиқча xавотирга солмаслик учун айтди.\nБилмаган одамга, шўрлик чол шунча азоб тортсаю, бировнинг ҳеч йўқ дўхтир-пўхтир чақирмаслиги ғалати туюлиши мумкин. Аввал ҳам бунақа ҳолатлар кўп бўлган ва баъзиларида «тез ёрдам» чақиришган ёки машинага ўтқазиб шифохонага олиб боришган, чора-тадбир қўллашган, ҳатто, ҳайтовур оғриқ ҳам тўхтаган. Бироқ бу ҳол кўп бор тақоорланганлиги ва ҳар сафар ўз муддати етмагунча дарддан фориғ бўлолмаганлиги уни бу ортиқча даҳмазалардан бездириб қўйганки, токи «дўхтир» дейишлари билан дарров рад этади. Шунинг учун оиладагилар ҳам чолнинг хоҳишига қарши боролмайдилар.\n— Болаларинг минан еявермабсан-да, болам? — деб қўйди чол инқиллаб, лекин ўғлининг бу меҳрибончилиги унинг кўнглини шу аҳволда ҳам эркаловчи бир эпкин билан майин сийпалаб ўтди.\n— Сизлар билан ўтиргим келди-да, — деркан ўғли косанинг устидаги қоғозни олди — ош экан.\n— Мастава обкелайми? — деб қўйди онаси шундоқ ҳам мастава қуйиб келиш учун ошхона томонга йўналаркан.\nЧолнинг бир оз зардаси қайнади, кенжаси ҳақидаги саволига жавоб бермаганлиги учун кампирини ўдағайлагиси келди. Келдию, рўпарасида ўтирган ўғлидан андиша қилиб, оғиз жуфтлагани ҳамоно тўхтади. Кучаниб қаддини ростлади ва мастава қуйилган косадаги қошиқни олиб, ўғлини ошга ундади:\n— Қани, ошдан олайлик-чи! — номигагина татинди-да, яна ёнбошларкан, — ўзинг олавер, — деди қошиқни у томонга суриб.\nЧол индамай букчайганича уй томонга юргач, кампир унинг мақсадини англаб, югургудай бўлиб ундан олдин ром(ойнаванд айвон)га кирди. Тўрига жойнамозни тўшаб, пастга тушаётганда, чол инқиллаб келиб, айвондаги сўри четига ўтирди. Ҳансирай-ҳансирай нафас оларкан:\nОрадан ҳеч қанча ўтмай, кампири кириб келиб, чоли ёнига омонатгина ўтирди.\n— Яхши қипсан… — Чол кўзларини юмиб, тин олди. Мана шу ёқимли сокинлик асносида мунтазам оғриқ туфайли бўм-бўшдек ғовлаб қолган миясида олис хотиралар узуқ-юлуқ гавдаланди-да, отасининг фариштали сиймоси тиниқлаша борди. Раҳматли ажаб ҳотамтойи феълли одам эди. Кўпинча иккала ўғли, айниқса, кенжаси бўлмиш бу билан овқатланишни хуш кўрарди. Агар ўғиллари уйда бўлмаса, гоҳида то улар келгунларича овқатланмай, кутиб ўтирарди. Ҳаммасидан ҳам унинг қовун-тарвуз пишиғи маҳалидаги одатлари қизиқ эди. Бозордан қоплаб тарвуз-қовун сотиб олар ва елкасида кўтариб келарди-да, ҳовлидаги ариқчада шилдираб оқаётган сувга ташлаб қўярди. Бирпас нафасини ростлаб олгач, ҳамма болаларини рўпарасига давра қурдириб, ўтказарди-да, белбоғидаги қиндан каттакон пичоғини чиқариб, салкам белкуракдай келадиган панжалари билан болалари тарвуз деса, тарвуз, қовун деса, қовун сўйиб берарди. Ўзи эса бир тилик еса ерди, бўлмаса йўқ, болаларининг шошилиб-шошилиб, кийимларига сувини оқизиб ейишларига ҳузур қилиб тикилиб ўтиришни яхши кўрарди. (Отасининг кўзидаги ўша пайтдаги мамнуниятни, таъбир жоиз бўлса, ғуруғни унда тушунмаган, албатта. Унинг ҳолатини кейинчалик — ўзи ҳам ота бўлиб, оталик ҳиссини туйгандан сўнг англаб етган.) Отасининг қиёфасию, танти феъли мана шу кенжасида бор. Шунданми ёки отасига ўзи ўхшолмаганиданми, шу ўғлини бошқачароқ кўради. Кап-катта бўлиб қолган бўлса-да, унинг қилиқларидан ҳали-ҳануз завқланади. Бу завқ бетакрор завқ эдики, уни фақатгина ота бўлганлар, яна тағин ўғил ўстирган оталаргина ҳис қилишлари мумкин…\n— Тузукроқ жой қилиб берай, — дея ўрнидан турган кампир уйдан болиш ва тўшак олиб чиқиб, бошқа жой қилди. Сўнг унинг қўлтиғидан олиб, янги жойга ўтишига ёрдам берди.\nХуфтон намозини юзини қиблага қилиб ётган кўйи имо-ишора билан ўқиди. Қариганда намозни қазо қилишдан қўрқди. Чол намоз билан овора бўлган пайтда кенжаси кириб келди-да, тўғри чеккадаги уй томонга ўтиб кетди. Ҳамиша ота-онаси билан кўришиб, сўнг ўтиб кетувчи эди. Кампир унинг индамай ўтиб кетишидан ўзича маъно тушунди — мастми, нима бало?! Чолининг намоз билан андармонлигидан фойдаланиб, ўғлининг ортидан кирди. Кенжаси ростдан ҳам дурустгина маст эди. У уйга гандираклаб кириб, девордаги чироқ мурватини қўли билан пайпаслаб топиб, чироқни ёқаркан, ортидан кириб келган онасини кўриб, гавдаси у ёқ-бу ёққа тебранганча тиржайди.\nКампир ортига қайтди. Чол эса намозни тугатиб, кўзларини юмганча тез-тез нафас олиб ётарди. У кампирининг кирганини сезди.\nЧол ниманидир пайқагандай бўлдию, толиққан шуурига «мастдир-да» деган фикр туйқус урилди-да, чўзиб, «Худога шукр» дедию, яна кўзларини юмди.\nТинимсиз оғриқдан чолнинг тинка-мадори қуриди. Шу асно бутун танаси ҳам таранг тортишиб, оғришга тушди. Ахийри ранги оқариб, пешанасидан совуқ тер чиқиб кетди. Шу аҳволда ҳам бир неча марта ўғлини сўради. Кампир ҳар сафар «ҳали келмади» дейиш билан бирга фурсат топиб, кенжасидан хабар олиб қайтди — у тиррак қотиб ухларди.\n— Уйида кексаси бор одам ичмаслиги кераклигини билардингу!.. — Акаси бу гапларни насиҳатомуз ёки доноларча овозда эмас, шунчаки айтаётгандек гапирарди.\nАкаси индамай нари кетди. У сўрига бориб, чалқанча чўзилди ва оқариб келаётган осмонга тикилди. Шу қисқа умри мобайнида тунги осмонга кўп бор термyлган, лекин ҳеч қачон ҳозиргидек ҳолатга тушмаганди. Шоирлар ҳар нарсадан ўзларича маъно топишади, дейишарди. Ҳозир ўзини ўшаларга ўхшатиб, бир оз кулгиси ҳам қистади. Ана, оқиш осмонда жимирлаётган сон-саноқсиз юлдузларга боқаркан, ўзини жуда-жуда бахтиёр сезиб, жудаям яшагиси келиб кетди. Дарҳақиқат, осмон ниҳоятда бепоён ва шунингдек, улуғвор эди. Бироқ у ҳамда гўдакнинг кулгисидек кўзини яшнатувчи анови юлдузлар ҳам содда ва оддий кўринарди. Худди отасига ўхшаб. Ҳа, отаси у ва ака, опалари учун жуда улуғвор, шу билан бирга тупроқдай содда ҳам оддий эди. У ҳозир айнан шу нарсани хаёлидан ўтказаркан, унинг ҳаётида отасининг катта ўрни ва ўша ўрнининг улкан маъноси бор эканлигини ҳис этди. Барчалари отасини жуда-жуда яхши кўришарди, қадрлашарди ва унга суянишарди. Аммо бу гап ҳеч қачон тилларига чиқмаган. Таомили шундай бўлгач…\n— Акам раҳматли минан бир қизиқ воқеа бўганди. Амакингни эслайсан-а?..\n— Бир куни акам раҳматли, у кишининг дўсти… ҳалиги раҳматли Райимжон буванг бор эдию, у киши ва мен Райимжон аканинг ўғлини машинасида шаҳарга касал кўргани бордик. Қиш маҳали эди. Совуқ. Тушгача анча очқаб, совқотиб қолдик. Қайтишда акам ўғлига шўрва ташлатиб қўйганлигини айтиб, уйига таклиф қилди.\nРайимжон ака акамнинг пронтовой дўстийди, улар бир-бирларининг гапларини қайтаришмасди. Xyллас, акамникига бордик. Ростданам сандалнинг ўти гум, шўрва тайёр экан. Ўғли дастурхон ёзиб, чой-пой қуйгач, бир косадан шўрва олиб кирди. Иккала пронтовой шўрвага шошилмай нон тўрғашди. Биз Райимжон аканинг ўғли икковимиз овқатни яримлатдик ҳамки, улар тек ўтиришаверишса, дегин. Мундоқ разм солсам, иккалови бир-бирига маъноли қараш қилишиб, безовталанишмоқда. Ҳар замонда Райимжон аканинг ўғлига ғалати мўлтирашиб қўйишадими-ей. Бир нарсани сезгандай бўлдим…\nЧол мийиғида кулиб, шошилмай чой ҳўплади. Сўнг томоқ қириб олгач, яна ҳикоя қилишга тушди.\nБола бечора чолларнинг гапига қизиқиб, ҳам сандалнинг иссиғида маза қилиб ўтирган эди. Лекин отасидай бўлиб қолган одамнинг гапини икки қилармиди, шошиб косасини бўшатди-да, чиқиб кетди. У чиқиб кетиши билан акам раҳматли сандалнинг четидан бир шиша арақ чиқарди. Менга «хафа бўмайсан энди, қори», деб қўйди-да, пиёлаларга қуйди. Мен намозхон бўлганим учун истиҳола қилди шекилли-да… Энди улар пронтовой одамлар, ҳар замонда ичиб туришарди. Шунга ўрганишган-да. Оммалекин намоз ўқишарди…\n— Биламан, сен ичмайсан, — у ўғлига қарамай гапирар, аммо бу гапидан кейин унинг бир безовталанганини сезиб ўтирарди. — Лекин ўғилни отанинг суҳбатидан, отани ўғилнинг дийдоридан маҳрум қиладиган ҳалиги нарсани ичмаган маъқулмикин. Ҳар тугул ичадиган ошналарингга айтиб қўйгин дейман-да.\nШу пайт азон овози эшитилди. Чол яна бир пиёла чой ичди-да, дастурхонга фотиҳа қилиб, ўрнидан турди. У бомдоднинг суннати ва фарзига алоҳида-алоҳида таҳорат олишга одатланганди. Буни билган ўғли югуриб бориб, яна янги сув тайёрлаб келди.


"Унутма мени" дея халқ кўнглидан жой олиб, ширали овози билан мунгли қўшиқларини мухлисларига тақдим этган Ўзбекистонда хизмат кўрсатган артист Кумуш Раззоқова негадир мухлислари унга муштоқлигини унутган кўринади?! Ахир санъаткор ҳар доим ўзини билдириб туриши даркор эмасми? Дафъатан кўринмай қолишнинг сабаблари нимада? Буларга жавоб топиш мақсадида хонанданинг ижоди ва шахсий ҳаёти билан қизиқдик. Қўшиқчи ушбу суҳбатимизда дил изтироблари ва айтилмаган дардлари билан сирлашди.\nБалки шундай имиж ва услубда чиққани учун ўзини яхши ҳис қилар. Назаримда бу ўзига ҳам ярашади, билмадим мен учун жуда қўпол кўринмайди. Чунки Наргиз энди 16-17 ёшли қизча эмас-ку. Ҳар ҳолда она, буви бўлган аёл. Хатти-ҳаракатларида ўзининг диди борлиги яққол кўриниб туради. Энди рок йўналишидаги хонандаларнинг характери ва кийиниш услуби шундай-да. Лекин у ҳақида ким қандай фикрлашидан қатъи назар Наргиз овози, дарди бор хонанда деб биламан. Мен уни шахсий мулоҳазаларим билан яхши ёки ёмонга чиқаролмайман.\n– Ўзбекистонда хизмат кўрсатган артист, собиқ “Сетора” гуруҳининг аъзоси Феруза Латипова ташқи кўриниш жиҳатдан сизга бироз ўхшаб кетади. Шунга ҳеч эътибор берганмисиз?\n– 2013 йил автоҳалокат юз берганида белим синиб, анча пайт қийналиб юрдим. Ўшанда биз билан тўқнашган автомобилдагилар маст ҳолатда машинани бошқаришган. Одатда мен қачон йўлда бўлсак ҳайдовчига доим “...секинроқ-секинроқ, ҳовлиқманг!” дея огоҳлантириб тураман. Энди фалокат экан-да. Ҳозир анча яхшиман. Бу кунлар ҳеч кимнинг бошига тушмасин. Ўзимни тиклагунча анча азият чекдим. Аммо тирик қолганимга шукр қиламан. Ҳали керакли инсон эканман!\nҲозирги ёш хонандаларга ҳайрон қоламан-да, фало-о-он пул сарфлашадию, кимнингдир мусиқасини ўғрилабми ёки тақлид қилибми, қўшиқ айтишади. Ёки устоз санъаткорларнинг ашулаларини куйлайди. Ҳа, барака топкур имкониятинг бор экан, овозинг, иқтидоринг етарли экан, нима қиласан ўғрилик қилиб. Ўзингнинг янги оргинал қўшиғингни ярат! Хўп, майли, устоз санъаткорларнинг ижодига меҳринг, ҳурматинг баландлигидан қўшиқларини айтмоқчисан. Ё зўр қилиб ундан баландроқ айт, ё яқинига бориб куйла. Агар иккаласи ҳам бўлмаса, қўшиқни ҳам, халқнинг асабларини ҳам тинч қўй.\n– Одатда оғир кунлар бошидан ўтган, кўп қийинчиликларни енгиб, ҳаётнинг баланд-пастликларини кўрган хонандаларнинг ижодини яхши кўраман. Чунки ундайларда дард бўлади. Эстрада юлдузларидан Гулсанам Мамазоитова ҳамда Малика Эгамбердиеванинг ижоди менга жуда маъқул келади. Сарвара ва Умида Мирҳамидованинг ҳам бир-иккита қўшиқларини ёқтираман. Эндигина қадам ташлаб келаётган ёшлардан Шаҳло Аҳмедованинг яқинда куйлаган “Керакмас” қўшиғи ҳам жуда ёқиб қолди. Тарона тоза эстрада йўналишида айтилган. Ҳатто қўл телефонимга сақлаб қўйганман уни. Ҳар куни бир марта эшитаман. Қолаверса, шўх-шадод Муниса ҳам менга манзур. Чунки сўнгги пайтларда бу қиз дидли ижод қиляпти. Бундан ташқари, овоз имконияти ҳам кенгроқ бошқа ёшларга қараганда. Улуғбек Раҳматуллаев ҳам эстрада йўналишида яхши тароналар яратяпти-ку-я, лекин у кўп кўчирмакашлик қилган-да. Аслида, этно поп, фольклор қўшилмаган ҳолатда тоза эстрада қўшиқлар яратиш керак. Аммо кўпгина хонандалар нуқул миллийликка ёпишиб олиб, “ейди” деб ёппасига бир хил тарона яратишга тушиб кетган.\n– Раҳмат! Тўғри, илгари оилам, шахсий ҳаётим ҳақида гапиришни истамасдим. Балки булар ҳақида айтишнинг фурсати келгандир. Менинг ҳаётим уларга ўрнак бўлиб, қилган хатоларимни ҳозирги ёшлар такрорламаслиги учун ҳам борини рўйи-рост айтдим. Кейин суҳбатдош гап олишни ҳам билиши керак-да. Яқинда бир машҳур, номдор газетанинг мухбири мен билан суҳбатлашиш учун келди. Ўзи унамайгина, зўрға кўнгандим. Чунки шу газетада нуқул ёлғон-яшиқ хабарлар ва санъаткорлар ҳаётини бўрттириб ёзишади. Хуллас, интервью олишни бошлаган журналист қиз диктофонини ёқдию, “Эсингизни таниган пайтдан то ҳозирги кунингизгача бўлган воқеаларнинг барчасини гапириб беринг!”, - деди. Жаҳлим чиқиб кетгани учун ўзимни ушлаб туролмадим. “Нима, сиз ўтириб чойхўрлик қилиб турасиз-у, мен сизга ярим асрдан кўп ҳаёт йўлимни лекция ўқигандек, айтиб беришим керакми?”, - деб суҳбатлашишдан воз кечдим. Биринчи саволидан асабим бузилиб, бошқа мени безовта қилманг, дея ҳайдаб солдим. Шунча халққа хизмат қилсангиз-у, кечагина қалам тебратишни бошлаган қиз-ча келиб савиясиз саволлари билан сизни хуноб қилса, инсонга оғир ботади. Кечирасиз-у, журналист ҳар ҳолда саволларини олдиндан тузиши, суҳбатдошини озгина бўлса ҳам ўрганиши ва интервьюга тараддуд кўриши даркор-ку? Шахсан ўзим катта ҳаёт тажрибасига эга бўлишимга қарамай суҳбат олди доим тайёргарлик кўраман. Бугунги суҳбат учун эса сизга ва таҳририятга ўз миннатдорчилигимни изҳор этаман. Яхшигина дардлашиб, мароқли суҳбатлашдик (жилмаяди).\nЧоп этилган: 25-04-2020, 22:53\nКўрилган: 2 701\nМуҳаммаджон Шокировга табрик!\nЧоп этилган: 14-04-2020, 04:51


Қозоғистонда номаълум аёллар журналистларга ҳужум қилди, оператор камерасини синдирди (ВИДЕО)\n18 апрел 2021, Тошкент вақти: 16:01\nЖурналистларга номаълум аёллар ҳужум қилган жойда турган полиция ходими. Олмаота шаҳри, 2019, 22 июль\nҚозоғистонда Инсон ҳуқуқларини ҳимоя қилиш бюроси ўтказишни режалаштирган матбуот-анжуманида иштирок этиш учун борган Озодлик радиоси операторлари ҳамда бошқа оммавий ахборот воситалари журналистлари номаълум шахслар томонидан ҳужумга учради. Ҳужум қилган аёллар журналистларнинг техникасини ишдан чиқарди, режалаштирилган тадбир тўхтаб қолди.\nОзодлик радиоси мухбири Нургул Тапаева ва видеооператор Токмолда Кусаиновга Инсон ҳуқуқлари бюроси жойлашган бизнес марказда беш нафар номаълум аёл ҳужум қилди.\n22 июль куни маҳаллий вақт билан соат 11:00 да журналистлар режалаштирилган матбуот анжуманини ёритиш учун бизнес марказга етиб борган, лекин матбуот хонасига етгунларича ҳужумга учраган: аёллар операторга ҳужум қилиб, видеокамерани синдирган. Сўнгра камера аккумуляторини тортиб олишган, смартфонга содир бўлаётгани ҳодисани ёзиб олишга уринган мухбирни калтаклашган.\nИнсон ҳуқуқларини ҳимоя қилиш бюроси ходими Сергей Дувановнинг айтишича, “Давлат оналар ва болалар билан курашмоқда” мавзусидаги анжуман бошланишидан 20 дақиқа олдин 20 га яқин аёл бизнес марказга келган. Анжуман давомида Олмаота шаҳрида ҳибсга олинган кўп фарзандли Оксана Шевчук иши тафсилотларини айтиб бериш режалаштирилган эди.\nШевчук ва ёлғиз оналар Гулзипа Жаукерова ва Жазира Демеувалар май ойида норозилик акциясида қатнашгани учун икки марта қўлга олинган эди. Улар Қозоғистонда тақиқланган “Қозоғистон демократик танлови” ҳаракатига алоқадорликда гумон қилинмоқда. Ҳаракатга қозоқ расмийлари танқидчиси Мухтор Аблязов 2009 йилда асос солган.\nДувановнинг айтишича, номаълум аёллар Инсон ҳуқуқларини ҳимоя қилиш бюросида режалаштирилган матбуот анжумани ўтказилишига тўсқинлик қилган. Улар у ерга келган журналистларга камера ишлатишга рухсат бермаган, айримларнинг смартфонларини тортиб олишган, ёзув техникасини ишдан чиқаришган. Жабр кўрганлар орасида КазТАГ агентлиги ва “Алмати” шаҳар телеканали вакиллари ҳам бор.\nНомаълум аёллар ташкилотчиларга матбуот анжуманининг бекор қилинганини эълон қилиш имкониятини бермаган. Анжуманда Шевчук адвокати Галим Нурпеисов ва унинг онаси Екатерина Шевчук иштирок этиши режалаштирилган эди.\nТез тиббий ёрдам бўлими Инсон ҳуқуқларини ҳимоя қилиш бюросидан жароҳат олган Мурат Прмагамбетовни олиб кетган. Прмагамбетов ўзини мамлакатдаги сиёсий воқеаларга қизиққан оддий фуқаро деб атади. Унинг айтишича, матбуот анжумани ҳақида Facebookда хабар топган.\nОзодлик билан суҳбатда Прмагамбетов:\n- Мен тўққиз ойлик болани (Оксана Шевчукнинг кичик қизи Ева) кўтариб олган Екатерина Николаевнани (Оксана Шевчукнинг онаси) бир неча тажовузкор аёл ўраб олганини кўрдим. Мен уни ҳимоя қилиш учун олдига бордим. Шу пайт Екатерина Николаевна қочиб қутулишга муваффақ бўлди, мени эса ерга йиқитиб, телефонимни тортиб олишди ва дўппослай бошлашди, - деди.\nПолиция ярим соатда ҳодиса жойига келди. Журналистларнинг сўзларига кўра, тажовузкор аёллар унгача бинони тарк этган. Полиция фақат битта аёлни қўлга олган. Полиция ходимлари журналистларнинг шикоятларини қабул қилган.\nИнсон ҳуқуқларини ҳимоя қилиш бюроси ходимлари матбуот анжуманига тўсқинлик қилиш ҳолати биринчи марта кузатилмаётганини айтишди. Аввалги ҳолатлардан кейин бюро ходимлари полицияга мурожаат қилишган, аммо айбдорларни жавобгарликка тортиш учун ҳеч қандай чора кўрилмаган.\nЖорий ойда Қозоғистонда Озодлик журналистларига икки марта ҳужум қилинди. 6 июль куни номаълум шахс пойтахт куни байрамида норозилик акциясини тасвирга олаётган Оркен Жоямерген ва Эржан Амирхановларга кўзни ачитувчи спрей билан ҳужум қилган эди.


Иложи бору, лекин қийин. Ўзбекистонда қонунан қалампирли баллонча, травматик тўппонча ва электрошокер харид қилиш ва қўллаш мумкинми? Ўзбекистон янгиликлари\nИложи бору, лекин қийин. Ўзбекистонда қонунан қалампирли баллонча, травматик тўппонча ва электрошокер харид қилиш ва қўллаш мумкинми?\n14 July 2021, 19:21\nЎзбекистон, Тошкент – Batafsil.uz. Сўнгги пайтларда аёллар ва вояга етмаганларга нисбатан зўравонлик қилиш билан боғлиқ турли жиноятлар ҳақида кўп эшитаяпмиз. Ушбу жиноятларни муҳокама қилиш чоғида обуначиларимиз кўпинча қалампирли баллонча, травматик тўппонча, электрошокер ва бошқа ҳимоя воситаларидан фойдаланишни тавсия этишади. Биз Ўзбекистонда бу қанчалик қонуний экани, бу молларни қандай сотиб олиш ва уларга махсус рухсатнома керак ёки йўқлигини аниқлашга қарор қилдик.\nЎқувчиларимиздан бири шундай ёзмоқда: "Ўзбекистонда аёлларга қалампирли баллонча, травматик тўппонча, электрошокердан фойдаланишга рухсат берилаётгани ростми? Уларни сотиб олиш мумкинми? Агар рухсат берилса, рўйхатдан ўтказиш керакми, бу қаерда амалга оширилади? Прописка бўйича маҳаллий ИИБгами ёки бошқа жойга мурожаат қилиш лозимми? "\nБу саволларга Тошкент ИИБ Ахборот мультимедиа маркази ходими Анастасия Бавенд жавоб берди.\nУнинг сўзларига кўра, газли баллончалар, механик пуркагичлар, аэрозол ва кўз ёш чиқарувчи ёки бошқа моддалар билан жиҳозланган қурилмалар, шунингдек, турли хилдаги электрошокерлар ўз-ўзини ҳимоя қилиш қуроллари (фуқаролик қуроллари сонига киритилган) ҳисобланади, яъни уларга эга бўлиш учун махсус рухсатнома керак.\nЎзбекистон фуқароси, жинсидан қатъи назар, фуқаролик қуролларини сотиб олиш ва қонун ҳужжатлари доирасида улардан фойдаланиш ҳуқуқига эга.\nШу билан бирга Бавенднинг қўшимча қилишича, ўз-ўзини ҳимоя қилиш учун фойдаланишга рухсат этилган қуроллар рўйхати қатъий чекланганлигига эътибор бериш лозим. Масалан, ўзини-ўзи ҳимоя қилиш мақсадида пневматик қуроллардан, айниқса, совуқ ва ўқотар қуроллардан фойдаланиш қатъиян тақиқланади.\nБундан ташқари, чекловлар нафақат ўз-ўзини ҳимоя қилиш учун рухсат этилган қурол турларига, балки уларнинг техник хусусиятларига ҳам тегишли.\n"Амалдаги қонунчиликка кўра, фуқаролик қуролларини фақат яшаш жойидаги ички ишлар идоралари томонидан бериладиган махсус рухсатнома асосида сотиб олиш мумкин. Ўз-ўзини ҳимоя қилиш қуролларини сотиб олиш учун рухсатнома 18 ёшга тўлган, лаёқатли, ҳуқуқбузарлик ёки жиноят содир этишда иштирок етмаган шахс ва бошқаларга берилиши мумкин. Шуни эътиборга олиш керакки, сотиб олиш учун рухсатноманинг берилиши қуролни олиб юриш ва фойдаланиш учун рухсат дегани эмас. Бу рухсатнома сотиб олинган қуролларни рўйхатдан ўтказгандан сўнг берилади", - деди суҳбатдошимиз.\nАнастасия Бавенднинг қўшимча қилишича, ўз-ўзини ҳимоя қилиш қуролларини сотиб олиш фақат ихтисослашган дўконда (тегишли лицензияга эга бўлган юридик шахс) мумкин бўлиб, бу каби дўконларга қонун томонидан бир қатор талаблар қўйилади. Аммо ҳозирги пайтда пойтахтда тегишли рухсатномага эга бирорта ҳам расмий юридик шахс мавжуд эмас.


Қуръони Каримда Нуҳ алайҳиссалом қиссаси (2)\nBy Шайх Саидаҳмад Нуриддин on 01/19/2016 ПАЙҒАМБАРЛАР ҚИССАСИ ТАРИХ\nҚуръони Каримда Нуҳ алайҳиссалом қиссаси\nАллоҳ таоло ўзининг азиз китоби – Қуръони Каримнинг бир неча ўринларида Нуҳ алайҳиссалом қиссаси, қавмининг қилмишлари, Нуҳ алайҳиссаломга кофир бўлган кимсаларга туширган азоби – тўфонни ва қандай қилиб Нуҳ ва кема асҳобларига нажот берганини зикр қилган. Аллоҳ таоло бу ҳақда Аъроф, Юнус, Ҳуд, Анбиё, Мўъминун, Шуаро, Анкабут, Соффат ва Иқтарабат (Қамар) сураларида баён қилди ва Нуҳ алайҳиссалом тўғрисида комил бир сура нозил қилди.\nАъроф сурасида Аллоҳ таоло шундай дейди: “Қасамки, Нуҳни ўз қавмига пайғамбар қилдик. Бас, у: “Эй қавмим, Аллоҳга ибодат қилинглар! Сизлар учун Ундан ўзга бирон Илоҳ йўқдир. Албатта, мен сизларнинг буюк кун (қиёмат кунининг) азобига гирифтор бўлишингиздан қўрқаман”, деди. (Шунда) унинг қавмидан (зодагон) одамлар: “Биз сенинг очиқ залолатда эканингни кўрмоқдамиз”, дейишди. У айтди: “Эй қавмим, мен мутлақо залолатда эмасман, балки мен барча оламларнинг Парвардигори тарафидан юборилган пайғамбарман! Мен сизларга Парвардигоримнинг вазифаларини (буюрганларини) етказурман ва сизларга насиҳат қилурман ҳамда Аллоҳ тарафидан сизлар билмайдиган нарсаларни билурман. Сизларни (охират азобидан) огоҳлантириш учун ва тақводор бўлишингиз ҳамда (Аллоҳнинг) раҳматига эришишингиз учун сизларга Парвардигорингиздан бўлган эслатма (огоҳлантириш) ўзингиздан бўлган бир киши зиммасида (яъни менинг зиммамда) келганидан ажабландингизми?” Бас, уни ёлғончи қилдилар. Шунда Биз уни ва у билан бирга бўлган (унга иймон келтирган) зотларни кемада қутқардик ва Бизнинг оятларимизни ёлғон деган кимсаларни ғарқ қилиб юбордик. Чунки улар (кўнгиллари) кўр бўлган қавм эдилар” [Аъроф: 59-64].\nЮнус сурасида Аллоҳ таоло шундай дейди: “(Эй Муҳаммад), уларга Нуҳ ҳақидаги хабарни тиловат қилинг. У қавмига (бундай) деган эди: “Эй қавмим, агар сизларга (орангизда узоқ йиллар яшаб) турганлигим ва Аллоҳ оятларини эслатишим оғирлик қилган бўлса, бас, мен Аллоҳнинг Ўзига суяндим — таваккул қилдим. Энди бутларингиз билан бирга билган ишларингизни қилаверинглар. Кейин қилаёттан ишларингиз ўзларингизга махфий бўлиб қолмасин (яъни бемалол, ошкор иш тутаверинглар, мен парво қилмайман). Сўнгра менга нисбатан (хоҳлаган) ҳукмингизни ижро этаверинглар ва менга муҳлат ҳам берманглар. Бас, агар (менинг қилган панд-насиҳатимдан) юз ўгирар экансизлар, мен сизлардан (унинг учун) бирор ажр-ҳақ сўраганим йўқ (яъни, менга ҳақ беришни истамаганликдан эмас, балки бадбахтликларинг туфайли юз ўгирмоқдасизлар). Мен ажр-савобни фақат Аллоҳдан (сўрайман). Ва мен Унга бўйинсунувчи – мусулмонлардан бўлишга амр этилганман”. Сўнгра уни (Нуҳни) ёлғончи қилишгач, Биз унга ва у билан кемада бирга бўлган кишиларга нажот бердик ва уларни (ғарқ бўлиб кетганларнинг ўрнига ерда) халифа килдик. Бизнинг оятларимизни ёлғон деган кимсаларни эса ғарқ қилдик. (Эй Муҳаммад), мана, (кофирликлари учун дўзах азоби билан) қўрқитилган кимсаларнинг оқибати қандай бўлганини кўринг!” [Юнус: 71-73].\nҲуд сурасида Аллоҳ таоло шундай дейди: “Дарҳақиқат, Биз Нуҳни ўз қавмига (пайғамбар қилиб) юбордик. (У деди): “Албатта, мен сизлар фақат Аллоҳгагина ибодат қилишингиз учун (келган) холис огоҳлантиргувчиман. (Агар ёлғиз Аллоҳдан ўзгага сиғинсангизлар), сизларнинг устингизга аламли азоб куни (тушиши)дан қўрқаман”. Шунда унинг қавми орасидаги кофир бўлган кимсалар: “Бизлар сени худди ўзимизга ўхшаган одам, деб биламиз ва сенга фақат ичимиздаги пасткаш (ялангоёқ) кимсалар ўйламасдан эргашганини кўрмоқдамиз. Бизнингча, сизларнинг биздан бирон ортиқчалик жойингиз йўқ, балки биз сизларни ёлғончи деб ўйламоқдамиз”, дедилар. У деди: “Эй қавмим, айтинглар-чи, агар мен Парвардигорим томонидан аниқ ҳужжатга эга бўлсам ва У зот менга ўз даргоҳидан раҳмат — пайғамбарликни ато этган бўлса-ю, аммо бу сизларга махфий бўлса, биз сизларни ўзингиз истамаган ҳолда (иймон келтиришга) мажбур қиламизми?! (Йўқ, ундай қилмаймиз, чунки фақат ўз ихтиёрларингиз билан келтирган иймонларингизгина мақбулдир). Эй қавмим, мен сизлардан бу (даъватим) учун мол-дунё сўрамайман. Менинг ажр-мукофотим фақат Аллоҳнинг зиммасидадир. Ва мен (сизнинг сўзингизга кириб) иймон келтирган кишиларни (ҳузуримдан) қувмайман ҳам. Чунки улар Парвардигорга рўбарў бўлгувчидирлар (бас, агар камбағал бўлганлари учун уларни ҳузуримдан ҳайдасам, албатта, қиёмат кунида Парвардигорга устимдан шикоят қилурлар). Лекин мен сизларнинг нодон қавм эканингизни кўрмоқдаман”.\n“Эй қавмим, агар мен уларни ҳайдасам, ким менга Аллоҳдан (яъни, Аллоҳнинг азобидан) ёрдам-нажот берур? Ўйлаб кўрмайсизларми?! Мен сизларга: “Ҳузуримда Аллоҳнинг хазиналари бор”, демайман. Ғайбни (кўздан пинҳон нарса ва ҳодисаларни) ҳам билмайман. “Мен фариштаман”, ҳам демайман. Шунингдек, сизлар ўзингизча ҳақорат қилаётган кишилар ҳақида: “Аллоҳ уларга ҳеч қандай яхшилик бермайди”, деб айтмайман. Уларнинг дилларидаги нарсани (ихлос-иймонни) Аллоҳ жуда яхши билур. Акс ҳолда (яъни, агар улар тўғрисида юқоридаги сўзларни айтадиган бўлсам), мен албатта золимлардан бўлиб қолурман”.\nУлар (кофирлар) дедилар: “Эй Нуҳ, мана биз билан кўп баҳсу мужодала қилдинг. Энди агар ростгўйлардан бўлсанг, бизга ваъда қилаётган нарсангни (яъни, азобни) келтир-чи”. (Нуҳ) деди: “Уни сизларга ёлғиз Аллоҳнинг ўзи хоҳлаган пайтида келтирур ва сизлар (ўшанда) ҳеч қаёққа қочиб қутула олмассиз. Агар Аллоҳ сизларни йўлдан оздиришни истаса, мен насиҳат қилишга уринганим билан насиҳатим сизларга фойда бермайди. Парвардигорингиз Унинг ўзидир ва фақат Унинг ўзига қайтарилурсизлар”.\nЁки улар (яъни Қурайш кофирлари): “Уни (яъни, Қуръонни Муҳаммаднинг) ўзи тўқиб чиқарган”, дейдиларми? Айтинг, (эй Муҳаммад): “Агар уни мен тўқиб чиқарган бўлсам, гуноҳим ўз бўйнимда. Аммо мен сизларнинг қилаётган жиноятингиз — кофирлигингиздан покман”.\nНуҳга ваҳий қилиндики: “Қавмингдан фақат аввалда иймон келтирган кишилардан бошқа ҳеч ким иймон келтирмайди. Бас, уларнинг (яъни, ҳануз иймон келтирмаган кимсаларнинг) қилмишларидан қайғурмагин ва Бизнинг ҳифзи-ҳимоямизда ва Бизнинг ваҳий таълимимиз билан бир кема ясагин ҳамда золим кимсалар ҳақида (яъни, уларга нажот беришимни сўраб) Менга хитоб-илтижо қилмагин. Улар шак-шубҳасиз, ғарқ қилингувчидирлар”.\nУ кемани ясар экан, қачон олдидан ўз қавмидан бўлган (кофир) кимсалар ўтсалар, уни масхара қилиб кулдилар. У деди: “Агар (бугун) сизлар биздан кулсангизлар, бас, худди сизлар кулганингиз каби биз ҳам сизлар(нинг устингиз)дан кулурмиз. Бас, яқинда кимга шарманда қилгувчи азоб келишини ва кимнинг устига мангу азоб тушишини билиб олажаксиз”.\nТо Бизнинг фармонимиз келиб, ердан фавворалар отилган вақтда, (Нуҳга) дедик: “У кемага ҳар (жонивордан) бир жуфтдан ва аҳли оилангни чиқаргин. Лекин қайси кимсалар хусусида Бизнинг сўзимиз (яъни, ғарқ бўлиш ҳақидаги ҳукмимиз) ўтган бўлса, (уларни терс қилгин. Булар барча кофирлар ва Нуҳ пайғамбарнинг хотини Воила билан ўғли Канъон эди). Яна иймон келтирган кишиларнинг барчасини (кемага чиқаргин)!”. Унга иймон келтирган кишилар эса жуда оз эдилар. У деди: “Кемага мининглар! Унинг юриши ҳам, туриши ҳам Аллоҳ номи билан бўлур. Албатта, Парвардигорим мағфиратли, меҳрибондир”.\nКема уларни тоғлардек тўлқинлар орасида олиб кетар экан, Нуҳ бир четда қолган ўғлига нидо қилди: “Эй ўғилчам, биз билан бирга (кемага) мингин, у кофирлар билан бирга қолмагин!”. У (ўғли) деди: “Мен ўзимни сувдан сақлайдиган бирон тоғнинг устига чиқиб кетажакман”. (Нуҳ) айтди: “Бугун Аллоҳнинг амридан сақлагувчи йўқдир, магар Ўзи раҳм қилган кишиларнигина (сақлар)”. (Шу пайт) ўрталарини тўлқин тўсиб қўйди-да, (ўғил) ғарқ қилинувчилардан бўлиб қолди. (Сўнгра): “Эй ер, сувингни ютгил, эй само, ўзингни тутгин (яъни, “ёғишни бас қил”), дейилди. Сув қуриди, фармон бажарилди ва (кема) Жудий тоғи узра тўхтади ҳамда: “Золим қавмга халокат бўлғай”, дейилди. Нуҳ Парвардигорига нидо қилиб, деди: “Парвардигорим, албатта, ўғлим менинг аҳли оиламдандир ва шубҳасиз, Сенинг (аҳли оиламга нажот бериш хусусидаги) ваъданг ҳақ ваъдадир. Сен энг адолатли ҳукм қилгувчисан”.\n(Аллоҳ) айтди: “Эй Нуҳ, у сенинг аҳлингдан эмас! Албатта у(нинг қилган амали куфр йўлини тутгани) ёмон амалдир. Бас, ўзинг яхши билмаган нарса ҳақида асло Мендан сўрамагин! Албатта, Мен сенга жоҳил-нодонлардан бўлмасликни буюраман”. У (Нуҳ) деди: “Парвардигорим, мен Сендан ўзим билмаган нарсани сўрашдан паноҳ тилайман! Энди агар мени мағфират қилиб, Ўз раҳматингга олмасанг, зиён кўргувчилардан бўлиб қолурман”. (Шунда) айтилди: “Эй Нуҳ, Бизнинг тинч, саломат сақлашимиз билан ва ўзингга ҳамда сен билан бирга бўлган кишиларнинг зурриётларига бўладиган баракотлар билан (кемадан ерга) тушгин. (Яъни, сен ва сенга иймон келтирган кишиларга Биз томондан тинчлик-омонлик ва файзу баракотлар етар). Яна бошқа (яъни, кофир) жамоатлар ҳам келурки, Биз уларни ҳам озгина фойдалантирурмиз, сўнгра эса уларни Биз томондан бўлган аламли азоб тутар”.\n(Эй Муҳаммад), булар Биз сизга ваҳий қилган ғайб хабарларидандир. Илгари буларни на сиз ва на қавмингиз билар эдингиз. Бас (ҳақ динга даъват қилишда кофирларнинг етказаётган озорларига) сабр қилинг. Албатта, оқибат — натижа Аллоҳдан қўрқувчи кишиларникидир” [Ҳуд: 25-49].\nАнбиё сурасида Аллоҳ таоло шундай дейди: “Нуҳни (эсланг); Ўшанда, (мазкур пайғамбарларнинг давридан) илгари нидо қилганида Биз унинг (нидосини) мустажоб қилиб, ўзини ва аҳли-издошларини улуғ ғамдан қутқардик. Ва унга Бизнинг оятларимизни ёлғон деган қавмдан мадад –нажот бердик. Дарҳақиқат, улар ёмон қавм эдилар. Бас, Биз уларнинг барчасини ғарқ қилиб юбордик” [Анбиё: 76-77].\nМўъминун сурасида Аллоҳ таоло шундай дейди: “(Қасамки), Биз Нуҳни ўз қавмига пайғамбар қилдик. Бас у: “Эй қавмим, Аллоҳга ибодат қилинглар! Сизлар учун Ундан ўзга илоҳ йўқдир. Ахир қўрқмайсизларми”, деди. (Шунда) унинг қавмидан кофир бўлган кимсалар: “Бу ҳам худди сизларга ўхшаган одам. (Фақат) сизлардан устун бўлиб олмоқчи. Агар Аллоҳ (пайғамбар юборишни) хоҳласа эди, фаришталарни туширган бўлур эди. Бизлар бу (Нуҳ айтаётган “Аллоҳ якка-ягонадир”, деган сўз)ни аввалги ота-боболаримиздан эшитган эмасмиз. У (яъни Нуҳ) фақат бир ақлдан озган одамдир. Бас, унга бир (оз) вақтгача кўз тутинглар, (агар шу сўзидан қайтмас экан ўлдириб юборурсизлар)”, дедилар. (Нуҳ) айтди: “Парвардигорим, улар мени ёлғончи қилганлари сабабли Ўзинг менга ёрдам қилгин (ва уларни ҳалок қилгин)”.\nБас, Биз унга ваҳий қилдик: “Бизнинг ҳифзу ҳимоямизда ва Бизнинг ваҳий – таълимимиз билан бир кема ясагин. Бас, қачон Бизнинг фармонимиз келиб, тандирдан (олов ўрнига) фавворалар отилган вақтида у кемага ҳар (жонивордан) бир жуфтдан ва аҳли-оилангни солгин. Лекин (кофирлардан) қайси кимсалар устида Бизнинг сўзимиз (яъни сувга ғарқ бўлиши ҳақидаги ҳукмимиз) ўтган бўлса (уларни тарк қилгин) ҳамда у золим кимсалар ҳақида (яъни, уларга нажот беришимни сўраб) Менга хитоб-илтижо қилмагин. Улар шак-шубҳасиз, ғарқ қилингувчидирлар. Энди қачон ўзинг ва сен билан бирга бўлган кишилар кема устида жойлашиб олгач, айтгин: “Бизларни золим қавмдан қутқарган Аллоҳга ҳамду сано бўлсин”. Яна айт: “Парвардигорим, мени бир муборак манзилга туширгин. Сен ўзинг энг яхши (манзилларга) туширгувчисан”.\nАлбатта бунда (яъни, Нуҳ ва унинг қавми можаросида) оят-ибратлар бордир. Биз имтиҳон қилгувчидирмиз” [Мўъминун: 23-30].\nШуаро сурасида Аллоҳ таоло шундай дейди: “Нуҳ қавми пайғамбарларни ёлғончи қилди (яъни Нуҳни ҳам, бошқа пайғамбарларни ҳам инкор қилдилар). Ўшанда уларга биродарлари Нуҳ айтган эди: “(Аллоҳдан) қўрқмайсизларми?! Албатта мен сизлар учун ишончли пайғамбардирман. Бас, Аллоҳдан қўрқинглар ва менга итоат этинглар! Мен сизлардан бу (даъватим) учун ажр-мукофот сўрамайман. Менинг ажр-мукофотим фақат барча оламларнинг Парвардигори Аллоҳнинг зиммасидадир. Бас, Аллоҳдан қўрқинглар ва менга итоат этинглар!”\nУлар дедилар: “Сенга пасткаш (ялангоёқ) кимсалар эргашган бўлса, (бизлар сенга (қандай қилиб иймон келтирурмиз?”. (Нуҳ) айтди: “Мен уларнинг иш-амал қилгувчи эканликларини билмасман. Агар пайқай олсангизлар уларнинг ҳисоб-китоби ёлғиз Парвардигоримнинг зиммасидадир. Ва мен (сизнинг сўзингизга кириб) мўмин бўлган кишиларни (ҳузуримдан) қувмайман ҳам. Мен фақат очиқ огоҳлантиргувчидирман”.\nУлар дедилар: “Қасамки, агар (бу даъватингдан) тўхтамасанг, эй Нуҳ, албатта тошбўрон қилингувчилардан бўлурсан!”. (Шунда Нуҳ) айтди: “Парвардигорим, қавмим мени ёлғончи қилдилар. Энди Сен Ўзинг мен билан уларнинг орасини очиб қўйгин ва менга ҳамда мен билан бирга бўлган мўмин кишиларга нажот бергин”.\nБас, Биз унга ва у билан бирга бўлган кишиларга (одамлар, ҳайвонлар ва паррандалар билан) лиқ тўла бўлган кемада нажот бердик. Сўнгра, (уларга нажот берганимиздан кейин) қолганларни ғарқ қилдик. Албатта бунда (яъни Нуҳ ва унинг қавми ҳақидаги қиссада) оят-ибрат бордир. (Лекин одамларнинг) кўплари иймон келтиргувчи бўлмадилар. Шак-шубҳасиз, Парвардигорингизнинг Ўзи (кофирлар устидан) ғолиб, (мўминларга) меҳрибондир” [Шуаро: 105-122].\nАнкабут сурасида Аллоҳ таоло шундай дейди: “Аниқки, Биз Нуҳни ўз қавмига (пайғамбар қилиб) юбордик. Бас, у уларнинг орасида эллик йили кам минг йил турди (аммо улар иймон келтирмадилар), бас, уларни золим-кофир бўлган ҳолларида тўфон (балоси) тутди. Сўнг Биз (Нуҳ)га ва кема(даги) ҳамроҳларига нажот бердик ва (у тўфон балосини) барча оламларга оят-ибрат қилиб қўйдик” [Анкабут: 14-15].\nСоффат сурасида Аллоҳ таоло шундай дейди: “Қасамки, Нуҳ (қавми уни ёлғончи қилган вақтда) Бизга илтижо қилди. Бас, (Биз) нақадар яхши ижобат қилгувчидирмиз. Биз унга ва унинг аҳли-издошларига улуғ ғамдан (яъни ғарқ бўлишдан) нажот бердик. Ва унинг зурриётини (то қиёмат) боқий қолгувчи кишилар қилиб қўйдик. Ва кейинги (авлод)лар орасида (Нуҳ) ҳақида (гўзал мақтовлар – олқишлар) қолдирдик. Барча оламларда Нуҳга салом бўлгай. Албатта Биз чиройли амал қилгувчиларни мана шундай мукофотлармиз. Дарҳақиқат, у Бизнинг мўмин бандаларимиздандир. Сўнгра бошқаларни (яъни Нуҳни ёлғончи қилган кимсаларни) ғарқ қилиб юбордик” [Соффат: 75-82].\nҚамар сурасида Аллоҳ таоло шундай дейди: “Улардан (Макка кофирларидан) илгари Нуҳнинг қавми ҳам (уни) ёлғончи қилган эди. Улар Бизнинг бандамиз (Нуҳ)ни ёлғончи қилишиб: “(У) бир мажнун”, дедилар ва у (ўз пайғамбарлик вазифасини адо этишдан) тўсиб қўйилди. Шунда у Парвардигорига: “Мен (у кофир қавмимдан) мағлубдирман. Ўзинг ёрдам қилгин”, деб дуо-илтижо қилган эди. Биз осмон дарвозаларини (тинимсиз) қуйилгувчи сув — сел билан очиб юбордик. Ва барча ердан чашмалар чиқариб юбордик. Бас, (осмон ва ернинг) суви тақдир қилиб қўйилган бир иш (яъни кофирларни ғарқ қилиб юбориш) устида учрашдилар! Уни (Нуҳни) эса тахтаю михлар эгасида (яъни тахталар ва михлардан ясалган бир кемада) кўтардик. У (кема) Бизнинг кўз ўнгимизда (ҳифзу-ҳимоямизда) сузар. (Бу ўз қавми томонидан пайғамбарлиги) инкор қилинган киши (яъни Нуҳ пайғамбар) учун мукофотдир.\nДарҳақиқат, Биз у (тўфон балоси)ни бир оят-ибрат қилиб қолдирдик. Бас, бирон эслатма-ибрат олгувчи борми?! Бас, Менинг (пайғамбарларимни ёлғончи қилган кимсаларга кўрсатган) азобим ва огоҳлантириш қандоқ бўлди?! Қасамки, Биз Қуръонни зикр-эслатма олиш учун осон қилиб қўйдик. Бас, бирон эслатма-ибрат олгувчи борми?” [Қамар: 9-17].\nНуҳ сурасида Аллоҳ таоло шундай дейди: “Мен дедимки: “Парвардигорингиз (Аллоҳ)дан мағфират сўранглар, албатта У ўта мағфиратли бўлган зотдир. (Шунда) У зот устларингизга осмондан ёмғир қуйдирур. Ва сизларга мол-дунё, бола-чақа билан мадад берур ҳамда сизларга боғу бўстонлар ва оқар дарёлар (ато) қилур. Нега сизлар Аллоҳни улуғлашни (яъни Унга ибодат қилишни) ўйламайсизлар?! Ҳолбуки, У зот сизларни босқичма-босқич яратди-ку! Аллоҳ етти осмонни қандай устма-уст қилиб яратганини ва ойни улардаги нур-ёруғлик қилиб, қуёшни эса (нур сочгувчи) чироқ қилиб қўйганини кўрмадингларми?! Аллоҳ сизларнинг (отангиз Одамни) ердан ундириб-ўстирди (яъни пайдо қилди). Сўнгра (вафот қилганларингизда) У зот сизларни яна (ерга) қайтарур ва (қиёмат қойим бўлганида) сизларни чиқариб олур! Аллоҳ ерни сизлар учун — сизлар ундаги кенг йўлларда юришларингиз учун ёйиқ – текис қилиб қўйди”.\nНуҳ айтди: “Парвардигорим, дарҳақиқат, улар менга итоатсизлик қилдилар ҳамда (топган) мол-дунёси ва бола-чақаси ўзига фақат зиённи (яъни куфр ва туғённи) зиёда қилган кимсаларга (ўзларининг бой-бадавлат бошлиқларига) эргашиб кетдилар”.\nУ (бошлиқлари Нуҳга қарши) жуда катта макр-ҳийлалар қилдилар. Ва (ўзларига эргашган тубан-пасткаш кимсаларга): “Сизлар ҳаргиз ўз худоларингизни тарк қилманглар! Вадни ҳам, Сувоъни ҳам, Яғусни ҳам, Яуқни ва Насрни ҳам ҳаргиз тарк қилманглар!” дедилар.\n“Дарҳақиқат, улар (яъни Нуҳ қавмининг бой-бадавлат бошлиқлари) кўп (кишилар)ни йўлдан оздирдилар. (Парвардигорим), бу золим кимсаларга фақат гумроҳликни зиёда қилгин”, (деди Нуҳ).\nУлар ўз хато-гуноҳлари сабабли ғарқ қилиниб, дўзахга киритилдилар. Бас, ўзлари учун Аллоҳдан ўзга ёрдам бергувчиларни топмадилар (яъни сиғинган бут-санамлари уларни Аллоҳнинг азобидан қутқара олмадилар). Нуҳ айтди: “Парвардигорим, ер юзида кофирлардан бирон ҳовли-жой эгасини қолдирмагин. Чунки Сен агар уларни (ер юзида) қолдирсанг, улар бандаларингни йўлдан оздирурлар ва улар фақат кўрнамак, нопок (кимсалар)ни туғиб-кўпайтирурлар. Парвардигорим, Ўзинг мени, ота-онамни, менинг уйимга мўмин ҳолда кирган кишиларни ва барча мўмину мўминаларни мағфират қилгин, золим кимсаларга эса фақат ҳалокатни зиёда қилгин!” [Нуҳ: 10-28].\nДарҳақиқат, Қуръони Каримдаги бу оятлар ҳақида “Тафсир” китобимизда батафсил гапириб ўтганмиз. Энди эса ушбу турли оятлардан хулоса қилиб олинган, ҳадис ва осорлар далолат қилган қисса мазмунини зикр қиламиз.\nAvvalgi maqolaТўртинчи қоида: (2) Болага нима кўпроқ таъсир қилади?\nKeyingi maqola Абу Бакр розияллоҳу анҳу: исломни қабул қилиши


Бугун оқшоми. Қишда гуллаган бодом, поездларнинг ички қатновига эълон қилинган чегирма, лира қадрсизланганда ўзбекларни ишга олиб кетмоқчи бўлган турклар - Bugun.uz\nБугун оқшоми. Қишда гуллаган бодом, поездларнинг ички қатновига эълон қилинган чегирма, лира қадрсизланганда ўзбекларни ишга олиб кетмоқчи бўлган турклар\n21:00 | 22-12-2021\nҚишдаги бу иссиқдан нафақат одамлар нима кийишга, балки дарахтлар ҳам «кийинишга» адашиб кетяпти. Қашқадарёда бодом гуллади.\nҚашқадарёнинг Яккабоғ туманида бодом дарахти гуллади (қишнинг ўртасида бундай иссиқ ҳаво бўлса, гуллайдиям-да).\nФото: «Яккабоғ 24»\n«Ўзгидромет» мутахассиси Эркин Абдулаҳатовнинг сўзларига кўра, апрель ойининг ўрталарига хос илиқ, баҳорий ҳаво дарахтларни ҳам «чалғитиб юборган». Охирги 2–3 кунда республиканинг аксар қисмида шундай об-ҳаво ҳукмронлик қилган, жанубий вилоятларда ҳарорат максимумлари 20 даражага кўтарилган. Мутахассиснинг таъкидлашича, бу, ўз навбатида, келаси йилги ҳосил учун ёмон таъсир қилиши мумкин.\nХуллас, баҳорингиз, э йўғе, қишнинг 22-кечаси муборак бўлсин! Биз эса дайжестни «гуллатишда» давом этамиз.\n«Ўзбекистон темир йўллари» чипталарга чегирма эълон қилди. У барча тарифларга тегишли.\n«Ўзбекистон темир йўллари» Президентнинг тегишли фармонига мувофиқ, мамлакатда ички йўналишлардаги йўловчи поездлари учун чегирмалар берди.\nҲужжатга биноан, чегирмалар Янги йил байрами арафасида 31 декабрь–2022 йил 4 январгача амал қилади. Аммо бу «Uzbekistan Airways»никидан фарқли ўлароқ, барча тарифдаги чипталарга амал қилади. Асосий чегирма талабаларга берилган — 50 фоиз. Фақат бунда чипталарни темирйўл кассаларида харид қилиш керак бўлади.\nТошкентдаги автобус бекатлари 2025 йилгача бир хил дизайнга эга бўлади ва уларга Wi-Fi ҳам ўрнатилади.\nВазирлар Маҳкамасининг «Тошкент шаҳар транспорти ва йўл-транспорт инфратузилмасини 2025 йилгача ривожлантириш концепциясини тасдиқлаш тўғрисида»ги қарори лойиҳаси муҳокамага қўйилди. Унга мувофиқ, пойтахтдаги барча оралиқ бекатлар қайта ташкил этилиб, бир хил дизайнга ва бир қанча қулайликларга эга бўлади (бўлиши керак).\nШунингдек, автобус бекатларига қурилмаларни қувватлаш манбалари, Wi-Fi, электрон табло ҳам ўрнатилиши кўзда тутилган. Шу ва бошқа қулайликларга эга бекатларни қайта қуриш учун 26 миллиард 680 миллион сўм сарфланади. Маблағлар шаҳар ҳокимлиги ҳисобидан ажратилади.\nБундан ташқари, худди шу қарорга мувофиқ, Тошкент шаҳрида ҳаракатланиш учун 2025 йилгача 1043 та автобус сотиб олинади, бундан 200 таси электробус бўлади. Янги транспорт воситаларини сотиб олиш учун 3 триллион 96 миллиард 805 миллион сўм маблағ талаб этилади.\nБугуннинг асосий воқеаси, албатта, яна ҳокимларнинг алмашинуви. Ким қаерга кетди, ким энди қаерда ишлайди (ё умуман ишламайди), қаерда ҳоким(лар) умуман ўзгарди — бугунги ҳокимлар алмашинуви ҳақида батафсил шу ерда ўқишингиз мумкин.\nШавкат Мирзиёев Тошкент вилоятида бўлди. Асосий хабарлар:\nПрезидент Олмалиқ кон-металлургия комбинатига борди;\nШавкат Мирзиёев Олмалиқда ўқувчиларга иншо ёзиб, уни Президентга йўллашини сўради;\n«Мен амални бераман, лекин арқонни узун ташлаб қўяман». Президент Тошкент вилоятидаги кадрлар муаммоси ҳақида гапирди.\nКолумнистимиз Ҳабибулло Мўйдинов ушбу ҳолатни қандай тасаввур қилгани ҳақида карикатура.


Саватсоз Бойжумановлар оиласи\nШоҳида Бойжуманованинг 4 нафар ўғли ва 3 нафар келини бор. Турмуш ўртоғи вафот этганидан кейин ўғиллари Даврон ва Алишер билан тол новдаларидан сават тўқиб, тирикчилик ўтказа бошлади. Ушбу ҳунарнинг орқасидан тўйлар қилишди. Ҳозир фарзандари ишни қўлга олишган. Ўғилларига ўзи ва келинлари кўмаклашади.\n– Ҳозир томорқамизда 6000 туп сифатли тол кўчатларини парваришлаяпмиз. Сабаби харидорлардан таклифлар кўп бўлганлиги сабабли уларни экканмиз, – дейди Шоҳида Бойжуманова.\nБойжумановлар оиласининг 20 хил саватлари пойтахтимизининг “Чорсу”, “Олой”, “Янгиобод” бозорларида харидоргир бўлиб, кўпчилик харид қилади. Алишер уста ўзи ясаган махсус ускунада тол новдаларини 3 ва 4 қисмга бўлиб, бир кунда 20 тагача сават тўқиб, ҳафтасига 2 маротаба мижозларга тарқатади. Фойда ҳам меҳнатига яраша бўлмоқда.\nБойжумановлар оиласи каби Ўрта Чирчиқ тумани “Бургалик” маҳалласидаги яна 20 та хонадон ризқ-насибасини шу ҳунар орқасидан топмоқда. Ахир, халқимизда ”Ҳунар – ҳунардан унар!” деган мақол бежиз айтилмаган.


Худойберди Тўхтабоев. Беш болали йигитча (роман) | www.ziyouz.uz\nБош саҳифа Ўзбек насри онлайн антологиясиХудойберди Тўхтабоев (1933)Худойберди Тўхтабоев. Беш болали йигитча (роман)\nОПАЖОНИМ БОР ЭДИ…\nМени қишлоғимиздаги жамики ўғил болалар ёмон кўришади, шунинг учун ҳам менга «беш болали» деб лақаб қўйишган.\nБеш болали дейишларига, ростини айтсам, унча жаҳлим чиқмайди. Нега десангиз, чиндан ҳам роппа-роса бешта укам бор. Бешовиниям ўзим катта қилганман, опам тракторчи, уруш бошланганидан буён кечаси-ю кундузи далада. Отам бўлса, бола юпатишни ҳеч билмайди, укаларим йиғлагудек бўлса, тўнини елкасига ташлаб секингина гузарга жўнаб қолади.\nБолалар мени нега ёмон кўришларини айтсам, улар мен туфайли ё опасидан, ё отасидан дакки эшитади. «Сен аҳмоқ, кун бўйи кўча чангитиб ўйнайсан, сен тенги Ориф бўлса укалариниям ўйнатади, уй ишлариниям тинчитади…» деб қулоқларидан чўзишади. Бир куни маҳалламиздаги боледар тўпланиб: «Сен аҳмоқни ҳозир сувга пишамиз», — деб ўртага олиб қолишди.\n— Майли, — дедим парвойимга ҳам келтирмай, — беш-ўн кундан буён бет-қўлимни ювганим йўқ эди, баҳонада чўмилиб оламан.\n— Энди сени ўйинга қўшмаймиз, — дейишди, яна болалар.\n— Унда сизларга биттаям афанди айтиб бермайман, — деб яна бўш келмадим.\nАйтгандек, сизга гапириб бермадим шекилли, бизнинг қишлоқни Афанди қишлоқ дейишади. Катталар у ёқда турсин, мен тенги, мендан кичкина болалар ҳам бир бирига афанди айтиб, бир-бирини қиқирлатиб кулдиришни жуда, жуда ҳам яхши кўришади. Мен ҳаммасидан ҳам кўп биламан. Сой маҳалладаги ўзим билан бирга ўқийдиган Маҳмуд саллани ҳам, Қибла маҳалладаги Олим малланиям оғиз очтирмай қўяман. Мана, ҳозир ҳам томда ўтириб макка уқалаяпман-у, қизиқ-қизиқ афандилами ўйлаб, ўзимни-ўзим овунтириб, ўзимни-ўзим кулдириб ўтирибман… Ҳў нарида, жарлик орқасидаги ялангликда боиса, ўртоқларим кўзимни куйдириб варрали учиришяпти, осмонда катта-кичик варраклар шунақанги кўпки, бири шоҳ ташлаб, бошқаси ҳаволаб, чиройли учяптики, бепоён осмонда худди қуш бозори боиаётганга ўхшайди.\nЁки мен ҳам варрагимни кўтарб, ўша ёққа югуриб қолсаммикин… Хўш, маккани эртага уқаласак нима боиибти, сигиминг тагини бугунча тозаламаса ҳам бўлади, сут бермаганидан кейин ҳадеб тозалайвераманми! Поя қирқиш керак, ўтин ёришим керак… Уф-уф, қай бирини қилдим энди? Йўқ, мен ҳам бирпас ўйнаб келаман. Шундай деб секин ўрнимдан тураётган эдим, кўчада қўйларини олдига солиб ҳайдаб, варрагини боши узра авайлаб кўтариб бораётган Акром билағонга кўзим тушиб қолди. Қараб турган эдим:\n— Ҳа, ойимқиз, томга чиқиб офтоб чувоқда кўрпа қавияпсанми, — деб сўради.\n— Ўзинг ойимқизсан, билдингми! — дедим аччигим чиқиб.\n— Идиш-товоқ ювишинг ёлғонми?\n— Кир ювишинг-чи?\n— Сигир согишинг-чи?\n— Ҳозир бошингга кесак билан тушираман!\n— Қўлингга хина-ю, қошингга ўсма қўйишинг ҳам ёлғонми? — деб Акром билағон қиқирлаб кулаётган эди, дони қоқиб олинган макка сўтани отган эдим, эссизгина, моижални сал нотўғри олиб қўйган эканман, қулогининг ёнидан зувиллаб ўтиб кетди. Иккинчисини отмоқчи бўлувдим, билаг он шаталоқ отиб қочиб қолди, бехавотирроқ жойга бориб олиб:\n— Йиғлама,қиз, йиғлама. Эртага тўйинг бўлади! — деб елкаларни учириб, ўйинга тушиб, мени масхара қила бошлади… Мана шунақа, менга ҳеч кун беришмайди. Уйда опаларидан калтак еб чиқиб, аламини мендан олишади. Шошмай туришсин ҳали, укаларим эсон-омон катта бўлиб, уйга қарайдиган бўлиб қолишсин, мен ҳам шунақанги ўйинқароқ бўлиб кетайки, шунақанги қизиқ ўйинлар топиб ўйнайки, алам қилганидан сочларини юлиб олишсин. Ҳозир эса ҳечам ўйнай олмайман, ўйинга берилиб кетсам, уйдаги ишларим қолиб кетади. Кейин опам хафа бўлиб қолиши мумкин. Мен опамни яхши кўраман, жуда, жуда ҳам яхши кўраман, ҳечам хафа қилмасам, ҳечам йиғлатмасам дейман. Опам ҳам мени яхши кўради: «Ҳайриятам эсим йўғида сени туғиб олган эканман, бўлмаса, аҳволим нима кечарди» — деб, эркалатгани-эркалатган. Укаларим бўлса, ёш, Султон эндигина ўн иккига кирди, Зулайҳо ўн бирга, биз ҳали ҳаммамиз ҳам бир-биримиздан бир ёшдан фарқ қиламиз. Султон феълдор, кўнгли хушласа, эшакдай ишлайди, х\nушламаса яна ўша эшакка ўхшаб, тўрт оёғини бир жойга тираб тураверади. Зулайҳога ўзим атайлаб ишни кам буюраман, қиз болалар нимжон бўлишади, нимжон бўлгандан кейин уларни эҳтиёт қилиш керак деб ўйлайман. Усмон укам жуда хаёлпараст, қозон-товоқ қилиб ўтириб баъзан ўчоқ бошида ухлаб ҳам қолаверади. Бунинг устига, шунақанги озғинки, худди тандирга олов ёқадиган косовга ўхшайди. Кун бўйи расм чизгани-чизган, қўли ҳам анча келишиб қолганга ўхшайди. Шу укамдан ҳаммамизнинг ҳам умидимиз катта. Зўр рассом бўлади деб ўйлаймиз. Шунинг учун ҳам унга ҳеч иш буюрмайман. Бўш вақти кўп бўлса, кўп чизади, кўп чизса, тезроқ камолга етади деб ўйлаймеуи. Эндигина беш ёшга кирган Омон укам бўлса темир қанот бўлган чумчуқ болага ўхшаб чирқиллаб, овқат сўрагани-сўраган. Шунақанги мечкайки, ҳатто ухлаганда ҳам оғзини очиб ухлайди, денг. Жажжи синглим Робия эндигина икки ёшга киряпти…\n— Ҳа, беш болали! — деган овоз эшитилди қулоғимга. Бир чўчиб тушиб, атрофга аланглаб қарасам, пастда Ҳайит калла турибди. Эшагига янтоқ ортиб, устига миниб ҳам олибди, — жа бошингни эгиб, нималар ҳақида ўйлаяпсан, ё янги латифа тўқияпсанми?\n— Ҳа, янги латифа тўқияпман, — деб ёлгон гапирдим.\n— Қани айт-чи.\n— Бир бор экан, бир йўқ экан, Ҳайит калла деган бир афанди бўлган экан, — деб гап бошладим.\n— Сенга ўхшаб бешта боласиям бўлганмикан? — кесатиб деди Ҳайит калла.\n— Йўқ, сенга ўхшаб битта урғочи эшаги бор экан.\n— Хўш, кейин нима бўлибди?\n— Кейин даладан эшагига янтоқ юклаб келаётган экан, тўсатдан ўт чиқиб, аланга ичида қолибди. Сакраб эшакдан тушиб, нима дер эмиш дегин?\n— Хўш, нима дермиш?\n— Эшагига қараб: «Эсинг бўлса ўзингни сувга ташла!» — деб бақирармиш…\nҲайит калла афандинг ҳам ўзингга ўхшаган бемаза экан деб, эшагини йўрғалатиб жўнаб кетди. Мен негадир хафароқ бўлиб қолдим. Нега десангиз, шу пайтда ким билан бўлса ҳам бирпас гаплашгим келаётган эди… Ёки жарлик орқасига бориб варрак учираётганларга қўшилсаммикан… Йўқ, у ёққа ҳечам бормайман, Акром билағонга қўшилиб, бошқа болалар ҳам: «Ойимқиз келди» — деб мени масхара қилишади… Ундан кўра шу ерда, томда ўзимга-ўзим латифалар айтиб, ўзимни-ўзим кулдириб мазза қилиб ўтираверганим яхши… Бир бор экан, бир йўқ экан бир афанди бўлган экан, қўшниси ғалвир сўраб чиқса: «Ғалвирга сув қуйиб қўйганман» дебди, «Ие, ғалвиргаям сув қуйиладими» деса, «бергиси келмагандан кейин ҳар нарса қуйса ҳам бўлаверади», дермиш…\n— Ҳу Мирза ака! — деган овоз эшитилиб қолди кўчадан. Ўрнимдан туриб қарасам, қўлтиқтаёғига суянганича колхозимизнинг қоровули Тўрон амаки турибди. Ўзига ўхшаган чўлоқ оти бор эди, кўринмайди, пиёда келганга ўхшайди.\n— Нима дейсиз? — дедим.\n— Уқачаполвон қаерда? — сўради қоровул.\nУқачаполвон… кечирасиз, менинг отам бўлади.\nОтам, бечорагаҳам худди менга ўхшатиб роппа-роса бешта лақаб қўйишган.\n— Отанг қаерда, деяпман?\n— Қирда дедим-ку!\n— Трактор ҳайдаяпти.\n— Дадангга чақирув қоғози бор, тезда етказиш керак.\nҚоровул чақирув қоғозини қўлтиқтаёғининг учига илиб томга узатди-да, отамга тезда етказишимни қайта-қайта тайинлаб, ўзи жўнаб кетди… Ўтирган жойимда ўтириб қолдим. Жуда ғалати бўлиб кетяпман, хафаманми, хурсандманми, ўзим ҳам билмайман, йиғлашим керакми кулишим керакми, ишонсангиз, бунисиниям билмайман. Маккани қопга солиб, пастга олиб тушдим-да, эшакни тўқимлаб, далага, опамнинг олдига қараб чоптириб кетдим.\n← Аввалги Аввалги Худойберди Тўхтабоев. Қуёнлар салтанатининг шаҳаншоҳи (роман)\nКейинги → Кейинги: Ўктам Усмонов. Гирдоб (роман)


8 март, 2018, 18:21\nЎзбекистон футбол Ассоциацияси Ўзбекистон миллий терма жамоаси учун ўртоқлик ўйинларига кучли рақиблар топиш бўйича чора-тадбирларни давом эттирмоқда. Музокаралар натижасида Ўзбекистон МТЖ учун яна бир кучли спарринг рақиб топилди. Шу йилнинг 7 июнь куни ЖЧ-2018 нинг яна бир иштирокчиси Уругвай терма жамоаси Ўзбекистонга қарши майдонга тушади. Учрашув Уругвай пойтахти Монтевидео шаҳрида бўлиб ўтади. Бу ҳақда ЎФА расмий сайти хабар бермоқда.\nМаълумот учун, Уругвай терма жамоаси ЖЧ-2018да “А” гуруҳида Россия, Саудия Арабистони ва Миср билан гуруҳдан чиқиш учун кураш олиб боради.


Қашқадарёда ҳужжатида 20 йил ўғил бола исми билан юрган қиз аниқланди - 02.06.2022, Sputnik Ўзбекистон\nҚашқадарёда ҳужжатида 20 йил ўғил бола исми билан юрган қиз аниқланди\nҲужжатлардаги хатолик туфайли қизга “Шафоатов Олим” деб ёзилган гувоҳнома бериб юборилган. 02.06.2022, Sputnik Ўзбекистон\nТОШКЕНТ, 2 июн — Sputnik. Қашқадарёда 20 йил ўғил бола исми билан юрган қизга ўз исми ёзилган гувоҳнома берилди. Бу ҳақда “Халқ сўзи” маълум қилди.Қайд этилишича, Деҳқонобод туманининг тоғли Дуоб ва Теракли қишлоқлари аҳолиси учун туман фуқаролик ҳолати далолатномаларини ёзиш бўлими ўтказган сайёр қабулда 20 йилдан буён “Шафоатов Олим” дея қайд этилган гувоҳнома билан яшаб юрган қиз мурожаат қилган.Аниқланишича, у туғилганида янглишиб, “Шафоатов Олим” деб ёзилган гувоҳнома бериб юборилган. Тоғли қишлоқнинг туман марказидан 180 километр узоқда жойлашгани ва марказга бориш қийин бўлгани сабабли бу қизнинг туғилганлик тўғрисидаги гувоҳномаси ўзгартирилмай қолиб кетган.Бундан ташқари, сайёр қабулда турмуш қурганига 4 йил бўлган, шаръий никоҳ орқали яшаб келаётган келин-куёвга қонуний никоҳдан ўтганлиги тўғрисидаги, 17 нафар болага туғилганлиги, 8 оилага эса никоҳ тузилганлиги ҳақидаги гувоҳномалар топширилган.\nҲужжатлардаги хатолик туфайли қизга “Шафоатов Олим” деб ёзилган гувоҳнома бериб юборилган.\nТОШКЕНТ, 2 июн — Sputnik. Қашқадарёда 20 йил ўғил бола исми билан юрган қизга ўз исми ёзилган гувоҳнома берилди. Бу ҳақда “Халқ сўзи” маълум қилди.\nҚайд этилишича, Деҳқонобод туманининг тоғли Дуоб ва Теракли қишлоқлари аҳолиси учун туман фуқаролик ҳолати далолатномаларини ёзиш бўлими ўтказган сайёр қабулда 20 йилдан буён “Шафоатов Олим” дея қайд этилган гувоҳнома билан яшаб юрган қиз мурожаат қилган.\nАниқланишича, у туғилганида янглишиб, “Шафоатов Олим” деб ёзилган гувоҳнома бериб юборилган. Тоғли қишлоқнинг туман марказидан 180 километр узоқда жойлашгани ва марказга бориш қийин бўлгани сабабли бу қизнинг туғилганлик тўғрисидаги гувоҳномаси ўзгартирилмай қолиб кетган.\n“Кеч бўлсада бу хато тўғриланди. Биз сайёр қабулдан сўнг “Шафоатов Олим” гувоҳномаси билан юрган қизга “Шафоатова Муқаддам Равшан қизи” деб қайд этилган гувоҳномани топширдик. Эндиликда бу тоғ қишлоқларида йилига икки марта сайёр қабул ўтказишни мўлжаллаяпмиз”, - дейди Деҳқонобод тумани фуқаролик ҳолати далолатномаларини ёзиш бўлими мудираси Озода Ашурова.\nБундан ташқари, сайёр қабулда турмуш қурганига 4 йил бўлган, шаръий никоҳ орқали яшаб келаётган келин-куёвга қонуний никоҳдан ўтганлиги тўғрисидаги, 17 нафар болага туғилганлиги, 8 оилага эса никоҳ тузилганлиги ҳақидаги гувоҳномалар топширилган.


Озарбайжон Туркия билан ҳарбий машғулотлар ўтказяпти. Алиев буни фавқулодда ҳолатга йўймасликка чақирди | Qalampir.uz\nОзарбайжон Туркия билан ҳарбий машғулотлар ўтказяпти. Алиев буни фавқулодда ҳолатга йўймасликка чақирди\nОлам\t14 Август 2020 20:05 3127\nОзарбайжон ва Арманистон қуролли кучлари қўшма ҳарбий машқларни олиб бормоқда. Озарбайжон Президенти Илҳом Алиев бундан бошқа маъно ёки фавқулодда ҳолат қидирмаслик, икки мамлакат ҳарбийлари ўртасида ҳамкорликдаги бундай машқлар ҳар йили ўнлаб ўтказилиши ҳақида гапирди. У бунга Туркия Республикаси Миллий Мудофаа вазири Ҳулуси Акар, Қуролли кучлар бош штаби бошлиғи, армия генерали Яшар Гулер ва Қуролли кучлар қўмондони, армия генерали Умит Дундар билан учрашувда тўхталган. Бу ҳақда Президент Матбуот хизмати хабар берди.\nОзарбайжон ва Арманистон ўртасидаги вазият кескин тус олиб бормоқда. Жорий йилнинг 12-16 июль кунлари икка мамлакат ҳарбийлари ўртасида юз берган қуролли тўқнашув кескинликни янада оширди. Қуролли тўқнашув натижасида Озарбайжон Республикаси Қуролли кучларининг ҳарбий хизматчилари ва бир нафар тинч аҳоли вакили қурбон бўлди.\nИлҳом Алиев туркиялик Миллий Мудофаа вазири Ҳулуси Акар ва Қуролли кучлар бош штаби бошлиғи, армия генерали Яшар Гулер ва Қуролли кучлар қўмондони, армия генерали Умит Дундар билан мулоқотда Озарбайжон ва Арманистон ўртасидаги бугунги ҳолат ҳақида ҳам сўз очган.\n“Бир ой олдин, Арманистон қуролли кучларининг Озарбайжонга қарши яна бир ҳужуми натижасида, аскарлар ва бир тинч аҳоли ҳалок бўлди, бу Арманистоннинг Озарбайжонга қарши агрессив сиёсати давом этаётганини яна бир бор кўрсатмоқда. Туркия бизни қўллаб-қувватлаган биринчи ва аниқ мамлакат эди”, дейди Алиев.\nУ сўзи давом этаркан, ҳарбийлар ўртасида ўтказилган машқлар икки мамлакат биродарлигини ўзида ифода этади.\n“Ушбу машқлар ҳарбий ҳамкорлик нуқтаи назаридан катта аҳамиятга эга, шу билан бирга улар одамлар ўртасидаги алоқаларни, миллатлар ўртасидаги қардошликни мустаҳкамлашда жуда муҳим ва фойдалидир. Бу анъана. Маълумки, ҳар йили Озарбайжонда ҳам, Туркияда ҳам 10 дан ортиқ қўшма машқлар ўтказилади. Шунинг учун бу одатий ҳолдир. Мен бу ерда бирон бир фавқулодда вазиятни излашга ҳожат йўқ, деб ҳисоблайман. Биз ҳам ушбу машқларнинг баъзи мамлакатларда ташвиш туғдираётганига гувоҳмиз. Аммо бунга ҳеч қандай сабаб йўқ”, дейди Президент.\nЎз навбатида Миллий мудофаа вазири Ҳулуси Акар қабул учун миннатдорлик билдириб, Туркия давлат ва 83 миллионлик халқ Озарбайжонни қўллаб-қувватлашга тайёр эканлигини билдирган. У бунда ҳарбий соҳадаги имкониятлар ва ҳамкорликни ҳам назарда тутган.\n“Биз нафақат мамлакатларимиз хавфсизлиги, балки бутун Кавказда, бутун минтақада тинчлик ва осойишталик тарафдоримиз. Бошқа томондан, ҳамма ўз ҳуқуқ ва манфаатларимизнинг бузилишига йўл қўймаслигимизни билишини истаймиз ва уларни ҳимоя қилиш учун зарур бўлган барча чораларни кўрамиз”, деган вазир.\nЭслатиб ўтамиз, жорий йилнинг 12 август куни Озарбайжон Президенти Илҳом Алиев Россия Федерация Президент Владимир Путинга қўнғироқ қилиб, расмий Москва Арманистонга қурол-яроқ етказиб бераётганидан хавотирда эканини айтганди.\nМаълумот учун, икки давлат чегарасидаги вазият 12 июль куни кескинлашди. Озарбайжонда Арманистон Қуролли кучлари ҳужумга ўтгани айтилди. Расмий Ереван ҳам озарбайжонлик аскарлар ҳужумга ўтганини сабаб қилиб кўрсатди. Ҳозиргача расмий Баку 12 нафар ҳарбий жумладан генерал-майор Пўлат Гашимов ҳам ҳалок бўлганини билдирди. Ереван эса 4 қурбон ва 10 жароҳатланган аскар ҳақида маълумот берди.\n08 Май 14:47 51027\n08 Май 20:36 47335\n09 Май 17:50 30136\n09 Май 18:35 22171


Осиё Чемпионлар Лигасининг чоракфиналида Ўзбекистон чемпиони «Пахтакор» Эрон чемпиони «Персеполис» билан тўқнаш келди. «Шерлар» ўйиннинг 15-дақиқасидаёқ камчиликда қолишди – Жалолиддин Машарипов рақибининг оёғига хавфли зарба бергани учун майдондан четлатилди. Сон жиҳатдан устун бўлган «Персеполис» Ал-Касирнинг дубли эвазига яримфиналга йўлланма олди.\nФорслар яримфиналда Саудия Арабистонининг «Ан-Наср» клуби билан беллашишади.\nОЧЛ, 1/4 финал\nПерсеполис – Пахтакор 2:0\n30 сентябрь, Доҳа, «Жассим бин Ҳамад»\nГоллар: Ал-Касир (50, 66).\nПерсеполис – 81.Ҳамид Лак, 3.Шожае Ҳалилзода, 5.Башар Ресан (2.Омид Алишаҳ, 67), 6.Ҳуссайин Канъони, 8.Аҳмад Нуруллоҳи (66.Милад Сарлак, 76), 11.Камолиддин Камябиниа, 14.Эҳсон Паҳлавон (17.Меҳди Шири, 76), 19.Воҳид Амири, 72.Исо Ал-Касир (16.Меҳди Абди, 87), 77.Саид Оғайи, 88.Сиамак Неъмати.\nПахтакор – 25.Элдор Суюнов, 3.Ҳожиакбар Алижонов (21.Аброр Исмоилов, 90+1), 5.Анзур Исмоилов, 9.Жалолиддин Машарипов, 10.Драган Черан, 15.Егор Кримец (23.Шерзод Аъзамов, 90+1), 17.Достон Ҳамдамов (18.Ҳожимат Эркинов, 73), 20.Одилжон Ҳамробеков, 27.Сардор Собирхўжаев, 34.Фарруҳ Сайфиев (4.Акром Комилов, 73), 77.Эрен Дердийўқ (11. Игорь Сергеев, 73).\nЧетлатиш: Жалолиддин Машарипов (15).


Ўзбекистон аҳолиснинг кам таъминланган қатлами сотиб оладиган "бўлка" нон қимматлади.\nЎзбекистонда нон, газ, электр энергияси нархлари ва коммунал хизматлар учун тўловлар қимматлади. Кузатувчиларнинг айтишларича, янги нарх-наволар тўзонида шу йилнинг 1 августидан бошлаб оширилган 20 фоизлик иш ҳақи, пенсия ва стипендиялар ҳам қолиб кетадиган бўлди.\nЎзбекистон ҳукуматининг қарори билан 2 октябрдан бошлаб мамлакат нон заводларида ёпиладиган энг арзон буханка нон нархи 14 фоизга оширилди. Тошкент шаҳридаги “Турон-нон” масъулияти чекланган жамият мулозимларидан бири ҳам бу хабарни тасдиқлади:\n- Нархларчи 400 сўм бўлди. 350 сўмлик, 600 грамм келувчи биринчи сорт бўлка нонимиз 400 сўм бўлди.\nОзодлик: Бунинг сабабини айтишаяптими?\n- Кечаги кун собрание бўлганда ун танқис бўлганлиги учун, Россия ва Қозоғистон ун бермаганлиги ва ўзимизда ун запаси камлиги билан ун ошган. Ун ошгандан кейин нон ўз ўзидан ошади. Буғдой бу йил яхши бўлмаган,- дейди ўз исмини айтмаган “Турон-нон” мулозимларидан бири.\nЎзбекистон расмийлари бир неча йилдан бери ғалла мустақиллигига эришганини иддао қилиб келади ва бу йил 7 миллион тонна ғалла жамғарганини эълон қилди.\nТошкентлик иқтисодчи Жаҳонгир Шосалимов расмийларнинг бу иддоларини шубҳа остига олар экан, аслида Ўзбекистон унидан пиширилган бу бўлка нонлар “камбағалнинг нони” ҳисобланади ва аҳолининг кам таъминланган қатлами асосан ана шу нонни харид қилади, дейди.\n- Ўзбекистон унидан пиширилган буханка нон ҳақиқатан бор, буни ҳеч ким инкор қилмайди. Буханка 350 сўмлик нонни 400 сўмга чиқаришди. Энди бу ноннинг сифатига баҳо беринг. Бу нонни кечқурун ейиш мумкин. Эрталаб бу нонни еб бўлмайди. Ўша 400 сўмлик нонни кечқурун емасангиз, эртага у ачиб қолади. Ўзбекистон буғдойидан, Ўзбекистон унидан тайëрланган буханка нонлар 48 соат ичида ачиб бўлади. Яна бир нарсага эътибор беришингларни сўрайман. Албатта қишлоқ жойларда момолар, оналар бир амаллаб ëпишади бир нималар қилиб. Лекин унинг сифат масаласи, унинг оқиб кетиш масаласи, унинг неча кун туриш масаласи. Мана ҳозир Тошкент шаҳрида эътибор берсангиз, Қозоғистон унидан, қаттиқ буғдойдан тайëрланган патирлар, нонлар - одамнинг кўзини қувонтирадиган нарсалар булар. Албатта бу нарсалар билан икки кунда ачиб қоладиган нонни таққослаш тўғри келмайдику,- дейди Жаҳонгир Шосалимов.\n“Турон-нон” масъулияти чекланган жамият мулозими Жаҳонгир Шосалимов фикрларини рад этади. Унинг айтишича, бўлка нонлар сифатли тайёрланмоқда ва бу ноннинг доим харидори бор.\n- Йўқ, йўқ, бўлиши мумкин эмас. Мана бизлардан олишаяпти. Ҳамма нарсанинг ўзининг вақти бор. Ëзда уксус қўшилади, қишда дрожа камроқ қўшилади. Шунга қараб қилишади, нонимиз яхши, -дейди “Турон-нон” масъулияти чекланган жамият мулозимларидан бири.\nЎзбекистонда 1 октябрдан бошлаб иссиқ сув, марказий иситиш тизими учун тўловлар ҳам 8,5 фоизга кўтарилди. Елена Остаченова “Тошиссиққувват” унитар корхонаси план бўлими мутахассиси.\n- Марказий иситиш тизимига уланган хонадонлардаги ҳар квадрат метрга, ҳар бир киши учун 397 сўмдан янги нарх тайинланди. Шу пайтгача аҳоли 365 сўмдан пул тўларди. Ҳисоблагич бўйича ҳар кубометр иссиқ сув 2837 сўмдан 3080 сўмга кўтарилди,- дейди “Тошиссиққувват” корхонаси вакили.\nЕлена Остаченова бунинг сабабини иссиқ сув иситишга сарфланадиган ёнилғи ва электр энергияси нархларининг ошганлиги билан изоҳлади.\n1 октябрдан бошлаб Ўзбекистонда электр энергияси нархлари ҳам кўтарилди:\n- Аҳоли учун сотиладиган электр энергияси нархлари 76 сўм 80 тийин қилиб белгиланди. Яъни аввалги нархига нисбатан 6 сўму 30 тийинга қимматлади. Бу тахминан 9 фоизни ташкил этади,- дейди исмини ошкор этмаган Сирдарё электр тармоқлари идораси мулозимларидан бири.\nЎзбекистонда энергия воситалари орасида энг кўп қимматлагани газ бўлди. Аҳолига сотиладиган газнинг нархи 20 фоизга кўтарилди:\n- Газ 54 сўм 90 тийин эди. Ҳозир 67 сўм 50 тийин бўлди. 12 сўм 60 тийинга ошганда ҳозир. Иккинчи марта ошиши бу ака,- дейди "Оққўрғонтумангаз" идораси мутахассисларидан бири.\nКузатувчилар Ўзбекистонда нон, газ, электр энергияси нархлари ва коммунал хизматлар учун тўловлар қимматлашини бошқа нарх-наволарга ҳам таъсир қилишини айтади. Ўзбекистон ҳукуматининг иш ҳақлари, пенсиялар, нафақа ва стипендияларнинг август ойидан 20 фоизга оширгани янги нарх-наволар тўзонида йўқ бўлиб кетганини айтмоқдалар.\nЖаҳонгир Шосалимовга кўра, одатда ҳар сафар президентнинг маошларни ошириш тўғрисидаги фармони эълон қилиниши нарх-наволарнинг ошишига бир сигнал бўлади.\n- Президент фармонининг ғайри оддийлиги шу бўлдики, аранг ойлик пластик карточкаларга пул ўтказиш билангина зўр-базўр ойлик маошларини бериб турган корхона, ташкилотлар қайси фонд, қайси ташкилот, қайси манбадан пул топиб, оширилган ойликларни молиялаштириши ўта мавҳумлигича қолмоқда. Президент фармонида буни кўрсатишмайди. Шу сабабдан бўлса керак иш ҳақининг оширилиши нарх-наволарнинг оширилишига берилган сигналга ўхшаб қолади. 1 июн ҳолатида Ўзбекистонда бир қоп Қозоғистон уни 30 мингдан сотиларди. Секин-секин 10 кун ичида 40 минг, 50 минг, 60 минг, 70 минг, ҳозирги кунда ўша Қозоғистон унлари 80 минг атрофида сотилмоқда. Бозордаги истеъмол молларига кўтарилган бошқа нарх-наволарни кўз олдингизга келтирсангиз, оширилган 20 фоизлик иш ҳақлари унинг олдида ҳеч нарса бўлмай қолганини кўрасиз,- дейди Жаҳонгир Шосалимов.


«Атамбоев руҳий касал ва пиёниста» – Қозоғистон сенати раисиHaqida.net\nHome Dunyo «Атамбоев руҳий касал ва пиёниста» – Қозоғистон сенати раиси\n«Атамбоев руҳий касал ва пиёниста» – Қозоғистон сенати раиси\nҚозоғистон парламенти сенати раиси Қосим-Жўмард Токаев Қирғизистоннинг ўз лавозимини тарк этган собиқ президенти Алмазбек Атамбоевга “соғайиб кетишни” тилади. Токаевнинг Twitter’да ёзишича, Атамбоев билан ҳаммаси «тушунарли».\n«Викиликсда АҚШ элчиси Янгнинг туркиялик шифокорлар маълумотларига таянган хабари эълон қилинди. Унда Атамбоевнинг руҳий касаллиги ва алкоголга муккасидан кетгани айтилади, бу паранойяни янада чуқурлаштиради. Шунда ҳаммаси тушунарли бўлади! Унга соғайиб кетишдан бошқа тилак йўқ», – дея ёзди Токаев.\nМиср президенти теракт сабабли Уммонга сафарини бекор қилди\nХитой самолёти ишлатилган ўсимлик мойида парвоз амалга оширди


АҚШ БИЗНЕССИДАГИ СЎНГГИ ҒАВҒО ХАРИДОРЛАР ИШОНЧИ КАМАЙИШИГА ОЛИБ КЕЛИШИ МУМКИН\nҚўшма штатлардаги кузатувчилар мамлакатдаги йирик компаниялардан бири молиявий соҳада қатор ноқонуний амалиëтларни содир этгани америкалик сармоядорлар ва харидорларнинг мамлакат иқтисодиëтига нисбатан ишончига кучли зарба беришини қайд этишмоқда. АҚШнинг телекоммуникациялар соҳасидаги етакчи компаниялардан бири, УорлдКом ширкати атрофида бошлаган жанжал ким, қандай қилиб, қачон ва шунга ўхшаш яна кўплаб саволларни ўртага чиқармоқда.\nСешанба оқшом УорлдКом ширкати 2001 йил ҳамда жорий йилнинг биринчи уч ойида ўз амалиëтларига уч миллиард саккиз юз миллион доллар сарфлаганини яширганини маълум қилди. Бу йўл орқали компания қайд этилган вақт ичида бир ярим миллиард долларлик даромад кўрганлигини баëн қилишга муваффақ бўлган. Аммо эндиликда ширкат раҳбарияти ўтган ўн беш ой давомида даромад у ëқда турсин, каттагина зиëн кўрганини эътироф этмоқда.\nБош қароргоҳи АҚШ жанубидаги Миссисипи штатида жойлашган УордлКом ширкати ўтган ўн беш йил давомида кичик бир ширкатдан штатлараро ва халқаро миқëсдаги телефон ҳизматларини кўрсатувчи АҚШдаги иккинчи энг йирик компанияга айланишга муваффақ бўлган эди. Аммо шу йил бошида УоркдКомнинг омади кета бошлади. Компанияни кенгайтириш мақсадида унинг рахбарияти ўзига кичикроқ ширкатларни қўшиб олиш ишларига анча катта пул ишлатгани ва яна бир қатор молиявий операциялар ўтказгани оқибатида Уорлдком қарзи ўттиз икки миллиард долларга етди. Ўз пайтида уддабуролиги учун мақтовларга сазовор бўлган компания ижрочи раҳбари Бернард Ебберс бундан икки ой олдин истъфо беришга мажбур бўлди. Чоршанба куни эса компаниянинг молиявий операциялар учун маъсул вакили вазифасидан озод этилди. Катта молиявий зиëн туфайли компания раҳбарияти саксон минг ҳизматчисидан ўн етти мингга яқин нафарини ишдан бўшатишга мажбур бўлишини эълон қилди. Айни пайтда, УорлдКом ширкати акциялари нархи ўн саккиз доллардан бир неча центга тушиб кетди.\nУорлдКом ширкати билан боғлиқ ғавғо АҚШда йирик ширкатлар ëмон бошқарилаëтганидан дарак берувчи иккинчи ҳодисадир. Ўтган йил сўнггида энергетика соҳасидаги етакчи компания- Энрон корпорацияси ҳам, молиявий соҳадаги фирибгарлик ҳаракатлари натижасида банкротликка учраган эди. Энрон ҳужжатларини тафтиш қилиб борган Артур Андерсен аудит компанияси Энроннинг хақиқий молиявий аҳволи тўғрисидаги маълумотларни яширгани учун жиноий жавобарликка тортилмоқда. Энрон жанжалидан кейин, у билан боғлиқ яна бир неча йирик ширкат фаолияти ҳам текширила бошланди ва уларнинг ҳам раҳбарлари ўзларини бойитиш мақсадида лавозимларини суиистеъмол қилганлари тўғрисида маълумотлар пайдо бўла бошлади.\nАҚШ иқтисодиëти пойдеворини ташкил қилувчи йирик компанияларнинг фирибгарлик ҳаракатлари ва қонунбузишлар натижасида бирин-кетин банкротликка учраëтгани Оқ уй маъмуриятини ҳам ташвишга солган кўринади. Бироқ, Президент Буш рўй берган ҳодисларни Америка йирик бизнесида кузатилаëтан жараëнлар деб умумийлаштирмаслик лозимлигига урғу бермоқда. Канаданинг Кананаскис дам олиш масканида бўлиб ўтаëтган саккизлик гуруҳи саммитида иштирок этаëтган президент Буш УорлдКом ширкати билан боғлиқ жанжалга муносабат билдириб: "Баъзилар Америка ширкатлари ҳисоб-китобларини акс эттирувчи ҳужжатларининг қай даражада тўғри эканлиги юзасидан хавотирлар билдиришяпти ва мен бунинг сабабларини тушунаман. Биз жуда кўп одамларнинг ўз лавозимларини суиистеъмол қилаëтганларининг гувоҳи бўляпмиз. Биз қонунларимиз доирасида маъсулиятсизликка йўл қўйган шахслар ҳаракатларини текширамиз. Шу билан бирга, мен мамлакатимиз иқтисодиëти кучлилигига ишонаман", - деб таъкидлади.\nАммо ҳамма ҳам Буш фикрига қўшилмайди. Мисол учун аудит билан шуғулланувчи Прайс Уотерхаус компанияси мутахассиси Розмери Редклиф Уорлдком ширкати билан боғлиқ ходисалар Америка иқтисодиëти барқарорлигини савол остига қўйишини қайд этади. "УорлдКом билан боғлиқ муаммолар иқтисодиëтнинг ҳақиқий аҳволи атрофидаги гумонларни янада кучайтирмоқда. Бу- сармоядорлар ишончига ҳам таъсир қилувчи масаладир", -дейди Редклиф. Унинг фикрига кўра, америкалик сармоядорлар ва харидорлар ишончисиз Қўшма Штатлар ҳозирда кузатилаëтган иқтисодий таназзулдан чиқишда анча қийналади. Бу фикрга АҚШдаги Жоржтаун Университетининг иқтисодиëт бўйича профессори Фредрик Ютс ҳам қўшилади. Аммо унинг Озодлик мухбирига айтишича, АҚШ компанияларининг нотўғри молиявий сиëсати билан боғлиқ ходисалар Европа мамлакатлари ҳамда Америка билан яқин иқтисодий алоқалар ўрнатган ҳорижий мамлакатларга у қадар таъсир кўрсатмайди. Ютс Европа мамлакатларини кўпроқ ўз иқтисодиëтлари билан боғлиқ муаммолар қизиқритишини қайд этади. "Европага оид масала бу европаликларнинг жорий иқтисодий вазиятини қай даражада яхшилашга қодир эканликлари билан боғлиқ. Менимча, АҚШга қараганда, у ерда иқтисодий юксалиш секинроқ кечмоқда", -дейди профессор Ютс.\nЯна бир мутахассис, Вашингтондаги Брукинс тадқиқотлар институти иқтисодчиси Маргарэт Блеир Энрон ва УорлдКом ширкатларининг қулаши дунë иқтисодиëтини қийин замонлар кутаëтганининг даракчиси эканини таъкидлайди. "Кейинги беш йил ичида Европа ва Осиë иқтисодиëтлари у қадар кучли бўлмади. Уларни АҚШ иқтисодиëти кучли бўлгани сақлаб келди. Шундай экан, дунëда иқтисодий юкслашини таъминловчи бошқа бир манба топилмаса, Америкадаги ходисалар бутун дунëга таъсирини ўтказади".\nМаргарет Блеирга кўра, Америкада Энрон ва УорлдКом сингари, молиявий ишларида фирибгарликни қўллаган бошқа компаниялар ҳам бўлса керак. Шунинг учун, мутахассис назарида, Конгресс ва биржалар фаолиятини назорат қилувчи махсус қўмита бизнесс соҳасида қонунбузарликларнинг олдини олишга қаратилган чора-тадбирлар ва қонунларни кучайтириши лозим.


Муфтият жума намозини ўқишга рухсат сўрамоқда - 0\nДин ишлари бўйича давлат комиссияси тожливирусга қарши Республика тезкор штабига мурожаат қилиб, фуқаролар Жума намозини ўқишга рухсат сўраб мурожаат қилишаётганини айтди. Бу ҳақда 22-август куни штаб йиғилишида маълум қилинди.\nУнга кўра, Мусулмонлар диний бошқармаси диний муассасаларидаги санитария талабларининг бажарилишини назорат қилиш жавобгарлигини ўзи олмоқда. Бош штабга кўра, Бош вазирнинг биринчи ўринбосари Алмазбек Баатирбеков Соғлиқни сақлаш вазирлигига Дин ишлари бўйича давлат комиссияси ва муфтий билан биргаликда санитария хавфсизлиги алгоритмини ишлаб чиқишни топширди.\nҚирғизистондаги эпидемиологик вазият барқарорлашмагунча Жума намозлари тўхтатилиб, пешин намози ўқишга ижозат берилган. Ушбу қарор 9-июль куни Қирғизистон мусулмонлари диний бошқармаси (Муфтият) олимлар кенгаши томонидан қабул қилинган эди.\nШу кунгача, март ойи охиридан бошлаб икки ойлик карантин пайтида жума намозлари вақтинча тақиқланган эди. Май ойи охирида карантин қоидалари тинчлантирилгандан сўнг жума намозига рухсат берилган.\nCOVID-19: «Қийма» лойиҳаси, Дин, Маданият\nБобомурод Абдуллаев озод этилди


Kutubxona - Shodiyor Hazrat Ismat. Qoʻmsash (hikoya) / Kiril\nSiz shu sahifadasiz: Shodiyor Hazrat Ismat. Qoʻmsash (hikoya) / Kiril\nАсар номи Қўмсаш (ҳикоя)\nКеч куз эди. Адирдаги ўтлар худди баҳордагидек ям-яшил. Янтоқ ва карракнинг димиққан ҳидини сезиш қийин эмас. Айниқса, бурганнинг буйи уни ўзига жалб этди. Бурган унга отасини эслатарди...\nУ сой ёқалаб ортидан болаларини эргаштирганича тоғ томон юра бошлади. Ҳаво ҳам яхшигина эди. Қўй-қўзи, от, сигирлар адирда ўтлаб юришарди. Жониворлар ундан ҳуркмасди ҳам.\nУ бир пайтлар мана шу йўллардан кўп қатнаган. Эшак миниб тоғдан, адирдан уйга тезак, ўт-ўлан, хасу хашак ташиган эди.\nЕрни босар экан, чимнинг юмшоқлигини, ўтнинг майинлиги ҳам унга эш бўлаётганини сезди. Тоғнинг энг баланд чўққисига чиққанида ўзида чарчоқ сезди. Болалари эса қичқириб ўйнашарди. Нафасини ростлаб олиш учун ерга ўтириб олди. Танида роҳат сезди. Димоғига алланечук таниш ҳид урилгандек бўлди. Кўнгли ўртанди. Атрофида улоқчалар диконглаб ўйнаб турибди. Нарироқда сигирлар кавш қайтариб, уни кузатарди. Бу ердан теварак-атроф – бутун қишлоқни жуда яхши бўлмаса-да, ҳарҳолда равонроқ кўриш мумкин эди. У хурсанд, кайфиятининг яхшилигидан майсанинг устига чалқанча ётиб олди. Осмонни кузатди. У кўм-кўк эди. Сийрак булутлар у ер – бу ерда кичкина холдек турарди. У самони яйраб кузатаётганди. Болалари ҳам гўёки уни тушунгандай, унга яқин йўламасди.\nМуллатўрғай учмай қолди. Тоғдаги барча қушларнинг ўйноқи сайрашлари ҳам тўхтади. Уларда қандайдир жонсараклик бошланди. Ажабтовур овозлар чиқариб, бир-бирларини хавфдан огоҳ қила бошлади. Қушлар ўз уяларига яшириниб олишди.\nУ осмонда тўрт-бешта қушнинг қанотларини кенг ёйиб, секин айланаётганини кўрди. Дарҳол, фикр қилди: «Бургут» Ҳақиқатдан ҳам йиртқич қушлар бемалол қанотини ёйиб, сузиб юришарди. Гоҳ - гоҳо қанотларини силкиб-силкиб қўйишарди.\nБургут унга отасини эслатди. У бир пайтлар мана шу тоғларнинг устида ўт ўриб, бурган, юлғун юлиб пичан ғамларди. Қорни оч бўлса, белбоғидаги нонни сувга ботириб ерди. Ўша кезларда отаси унга бургут ҳақида гапириб берганди.\n«Ишоқ, ўғлим, бургутнинг кўзи уясидан бошини чиқариб ўтирган юмронқозиқни ўн-ўн беш чақирим наридан кўради. Бўри ҳам ундан ҳайиқади. Кучи кўп, Абжир. Оёғи билан тепиб отнинг белини ҳам бемалол чиқариб ёки синдириб қўйиши мумкин. Тумшуғида ҳам, панжаларида ҳам куч кўп. Яна бир одати бор, Ишоқ, сен буни ҳечам унутма. Доим эсингда тут. Бургут ўз болалари ичида нимжонроғи бўлса, уни ўзи осмонга олиб чиқиб ерга ташлаб юборар экан...»\nШунда Ишоқ отасига савол беради.\n«Ахир у ўзининг боласи-ку!? Ичи ачимайдими? Балки, кейинчалик ўзи тутиб олар?..»\nМана шу жавоб бўларди. Отаси бу гапни айтаётганида қатъий турардики, гўёки унинг ўзи ҳам ҳозир бургутдек туюларди. Йўқ, отаси гурунг сўнгида бўшашарди. Ўғлига бургут ҳақидаги ривоятни юмшатиброқ айтарди.\n« – Ишоқ, уларнинг ҳаёти бизникидан кескин фарқ қилади. Қушларнинг кушандаси кўп, шу сабабли улар бир-бирларига шафқат қилишмайди. Улар ҳаётида бир марта қийналишни афзал билишади. Умрининг охиригача қийналиб юришни ҳоҳламайдилар. Эсингдами, Хуррам чўпоннинг қопқонида ўз оёғини қолдириб кетган бўри бўларди. Ана шу бўри ҳозир ҳам тоғларда юради. Хуррам чўлоқнинг айтишича, ана шу бўри ўзининг оёғини ўзи ғажиб ташлаб, қопқондан чиқиб кетган экан. Биласанми, улар мағрур бўлади, эркни яхши кўради. Мудом қийналиб юришдан қочади. Бир мартагина ҳақиқатнинг аччиқ шаробидан тотиб кўришади, тамом. Сўнг қийналиб юришмайди. Яна айтадиган бўлсам, Ишоқ, улар дангалроқ болам. Бўриларнинг ҳаёти менга ёқади. Таъмиз қилиб улардан кўп нарсаларни ўрганиш мумкин. Улар ҳаётлари учун керакли нарсаларни ўзлари топади. Бошқалардан мурувват кутмайди. Тўдасидан хоин ёки сотқин чиққудек бўлса, унинг жазосини бериб, тўдасидан чиқариб юборади...»\nИшоқ отасидан эшитган бу сўзларни яна бошқатдан хотирасида тиклади. Отасининг оламдан ўтганига ҳам мана қирқ йилга яқинлашибди. Унинг наздида ота-бола худди мана шу тоғнинг устида тунов куни бургуту бўри ҳақида обдон суҳбат қургандек эди. Ишоқ ўйлаб кўрса, отаси унга недир рамзий ва тагдор маъноли гапларни айтгану лекин ўзининг ҳам янада фикрлаб, хулосалар чиқаришига имкон берган экан.\nУ ўрнидан туриб, бурганларни юлиб келди-да тагига тушади. Болалари ҳам унга ёллашди. Ишоқ бурганнинг ҳидига тўйиб-тўйиб олиш учун болалари юлиб келган алаф қучоқлаб юзига буркади. Ишоқ танида ва руҳида недир орзиқиш тўйди. Қизиғи шундаки, бурган ҳам унга отасини эслатарди.\nБир замонлар ота-бола от аравада тоғ бағрига келди. Ўшанда ҳам кеч куз эди. Каррак, кўзғалоқ, туяқорин ва бошқа хашакларни жарлардан олиб, аравага юклашди. Отаси сойдан бурган ўриб, араванинг устига ташларди ва Ишоқни ҳам унинг устига ўтиргизарди. Ўғли аравада, ўзи эса уловда уйга қайтарди. Бурганнинг ҳиди қўлларида қоларди. Кийимларига уннаб кетарди.\nУлар бурганни тандир ва ўчоққа тутантириқ қилиб ишлатарди. Опалари ва сингиллари эса ҳатто ҳовлини тозалашда супурги қилиб ҳам фойдаланишарди.\nИшоқ жўралари билан адирда қўй боқиб юрган маҳалларида бурганни ёқиб атрофида исиниб ўтиришарди. Чўғига эса пиёз, картошка кўмиб ейишар эдики, уларнинг таъми ҳали ҳам оғзидан кетмаган.\nБурган ёнаётганида ҳам ўзидан нафис ва хушбўй таратиб, чирсиллаб алангалар эди.\nБир йили дўсти – Мардон бурган ёқиб балиқ пиширмоқчи бўлади. Балиқни сойдан тутишади. Сўнг гулханга ташлайди. Балиқ жизғанак бўлиб қотиб қолади. Олов эса кучаяди. Болалар шошиб қолишади. Қўлларидаги хивични ташлаб, устиларидаги кийимларини ечиб, оловни ўчиришга тушадилар. Бироқ бефойда эди. Ёнғин бадтар кучайиб кетадию шамол оловни адир бўйлаб ёярди. Осмонни қора тутун қоплади. Болалар нима қиларини билмасдан, қўлларида кийимларини ушлаганича, жавдираб турардилар. Бу пайтда эса қишлоқ томондан одамлар ёпирилиб кела бошлади. Улар оловни тўрт тарафдан қуршаб, қўлларидаги тол ва терак хивичлар билан савалаб қайтаришди. Мешкобларда сув олиб келиб, сепишди. Адирнинг ярмидан кўпи ёниб кетди. Шунда ҳамма йиғилиб олиб, айбдорнинг ким эканлигини, унга танбеҳ бериш лозимлигини айтишади. Бироқ айбдор – Мардон йўқолиб қолди. У одамлар айни оловни ўчириш билан андармон бўлган пайтда уйига қочиб кетади. Кейин эса ҳамма одамлар йиғилиб олиб Ишоққа насиҳат қилишади. Дўқ уради.\n«Энди сен билан Мардон иккаланг молларимизга ем-хашакни ғамлаб берасизлар»\nИшоқ жим туради. Уни қоп-қора бўлиб тутаётган адир ўйлантираётган эди. Ҳамма уй-уйига тарқайди.\nИшоқ уйга келганида отаси уни койимади. « Ер ҳам нафас олиши керак, ўғитлантирилмаса у ҳам чарчаб қолади», дея қўшниларгаям далда берди. Ўша йили Ишоқ ғамлаб қўйган бурганларини жодида кесиб молларига берди.\nАдир келгуси йил эрта баҳорда яна ям-яшил бўлди. Энг биринчи бўлиб бойчечак чиқди. Сўнг қўзигул, сариқгуллар чиқдики, ҳеч ким бу ерлар ўтган йили ёнган жойлар деб ўйламасди. Сой-у адирда ҳаёт жонланганди.\nИшоқ тоғнинг тепасида туриб отасини эслаб қолди...\nОтаси ҳикоя қилиб берган бургутни яна кўриш учун осмонга тикилди. Бургут эса қанотларини ёйганича кўкда парвоз қиларди.\nЧўлоқ бўрини эслади. Бўрилар бу ерларга қишда келишади. Ҳозир ҳам унинг авлодлари шу тоғларда юрса керак, ҳойнаҳой.\nАна пастдаги адирда бурган шунчалик бўй таратаяптики, ўзининг аравада уни тагига тўшаб кетганини эсламасдан иложи йўқ эди.\nИшоқ эслаш мумкин бўлган кўп нарсаларни хотирлади. Кўз олдига келтирди.\nБироқ мана шу тобда у отасини эсладики, кўзидан ёш келди...\nИшоқ отасининг ҳовлида, уйда, тўй-ю маъракаларда юришини эслади...\nУмрнинг ўтиб кетишини қарангки, мана ўзи ҳам отаси юрган йўлларидан юрди. Кўп билан ош-қатиқ бўлди. Фикр қилди. Зикр қилди. Гоҳида хурсанд, гоҳида хафа...\nИшоқ ўрнидан турди. Уст-бошини қоқди. Бурганларни йиғиб, бир қучоқ қилиб кўтариб олди. Болаларини ёнига чорлади. Осмондаги бургутга қаради. Узоқ тикилди. Сўнг болаларини ортидан эргаштириб уйига йўл олди.\nИшоқ йўл-йўлакай болаларига бургут, бўри ва бурган ҳақида ҳикоя қилиб берди...\n"http://www.kutubxona.com/wiki/index.php?title=Shodiyor_Hazrat_Ismat._Qoʻmsash_(hikoya)_/_Kiril&oldid=13853" dan olindi


МОҚга белгиялик таниқли спорт шарҳловчиси ва ФИФА агенти ташриф буюрди\n28 март, 2019, 17:20\nБугун Миллий Олимпия қўмитасига евроалик спорт мутахассис ташриф буюрди\nБугун Европада ўз ўрнига эга бўлган бельгиялик таниқли спорт шарҳловчиси ва ФИФА агенти Пьер Мигиша Миллий олимпия қўмитасига ташриф буюрди. Меҳмонни Ўзбекистон МОҚ Бош котиби Жасур Матчанов кутиб олди, дея хабар бермоқда МОҚ матбуот хизмати.\nХорижлик мутахассис спортимизда олиб борилаётган ислоҳатларни юқори баҳолаб, ўзининг илиқ фикрларини билдириб ўтди.\n“Бир Олимпиадада 13 та медаль олиш ҳар қандай давлатга ҳам эмас. Сўнгги Олимпиадада сизлар эришган бундай натижа Ўзбекистонда спортнинг юксак ривожланаётганидан далолат беради. Футбол терма жамоангиз ҳам ўз ўрнига эга. Ўйлайманки, ЖЧга чиқишда бироз халқаро тажриба етишмаяпти. Умуман келишимдан мақсад ҳам шу – Ўзбекистонда йирик спорт тадбирларини ўтказишда, футбол бўйича терма жамоангизнинг катта жамоалар билан ўртоқлик учрашувларини ташкил қилишда ёрдам бериш. Қолаверса, жаҳон спорти юлдузлари билан учрашувлар ташкил қилиш, турли спорт бўйича мураббийлар учун семинарлар ва ўқув-дастурларини уюштиришдаги тажрибамни ҳам улашмоқчиман”, – деди Пьер Мигиша.\nШу ўринда МОҚ Бош котиби Жасур Матчанов ҳам меҳмоннинг яхши ниятда ўз хизматларини таклиф этаётгани учун миннатдорчилик билдириб ўтди.\n“Аввало, юртимиз спортига бўлган қизиқишингиздан хурсандмиз. Дарҳақиқат, футбол ҳақида тўхталадиган бўлсак, икки кун муқаддам бизнинг ОТЖ Токио Олимпадасига йўлланма берувчи Осиё чемпионатининг финал босқичига чиқди. Футболни янада ривожлантириш учун кўплаб миллий федерациялар билан ҳамкорлик олиб бормоқдамиз. Бу борада Испания қироллик футбол федерацияси, Қатар футбол ассоциациялари билан меморандум имзоланган. Кўҳна қитъанинг бошқа мамлакатлари билан алоқаларни яхшилаш ва бундай келишувларга тезроқ эришиш учун сизнинг ёрдамингиз ас қотади, албатта”, – деди Жасур Матчанов.


Глеб: "Беер-Шева шаҳри Фаластинга яқинлигини кўриб "Хапоэль"га ўтишдан воз кечдим" - Спорт UZ - Скачать музыку бесплатно новинки музыки 2016-2017\nГлеб: "Беер-Шева шаҳри Фаластинга яқинлигини кўриб "Хапоэль"га ўтишдан воз кечдим"\nТуркиянинг "Генчлербирлиги" клуби яримҳимоячиси Александр Глеб нима учун Исроилнинг "Хапоэль"клубига ўтмаганини тушунтириб берди. "Хапоэль" вариянти жиддий эди. Амо мен танаффус олдим. Харитадан Беер-Шева шаҳрининг Фаластинга жуда яқин эканлигини кўрдим. Бироз ўзими йўқотдим, шошилмадим. "Хапоэль" мураббийи эса хафа бўлибди. Натижада Туркияга келиб қолдим", - дейди Глеб.


Безгакка қарши препарат сабаб COVID-19’дан ўлимлар сони кўпайган. Трамп ундан касалликни олдини олишда фойдаланмоқда - Daryo\n07:49, 23.05.2020 16969\nБезгакка қарши препарат сабаб COVID-19’дан ўлимлар сони кўпайган. Трамп ундан касалликни олдини олишда фойдаланмоқда\nБезгакка ва ревматологик касалликларга қарши гирдоксихлорохин препарати юрак-қон томир тизимида юкламани ошириб, COVID-19’ни даволашда ўлим кўрсаткичининг ошишига сабаб бўлмоқда. Бутун дунёда гидроксихлорохин билан даволаш статистикасини таҳлил қилган олимлар шундай хулосага келган. Мазкур тадқиқотнинг натижалари Lancet тиббиёт нашрида эълон қилинган.\nТадқиқотда бутун дунёдаги 671 та касалхонада даволанаётган 96 минг нафар беморнинг маълумотлари таҳлил қилинган. Шундан 14 888 нафари гидроксихлорохин ёки хлорохин дорисини, антибиотиклар билан ёки уларсиз қабул қилган, 81 144 кишига эса ушбу дорилар берилмаган ва улар алоҳида назорат гуруҳига олинган.\nТаҳлиллар натижаси бўйича назорат гуруҳида ўлим кўрсаткичи 9,3 фоизни, дориларни қабул қилган гуруҳда эса 16 фоиздан 23,8 фоизгача бўлган оралиқни ташкил қилган. Беморларнинг аксар қисми юрак-қон томир тизимидаги муаммолар, жумладан, аритмия оқибатида ҳаётдан кўз юмган.\nМавзуга доир: Россия, АҚШ ва бошқа мамлакатлар тажрибаси. Коронавирусдан безгакка қарши дорилар ёрдамида даволанса бўладими?\n19 майда АҚШ президенти Дональд Трамп гидроксихлорохинни коронавирус инфекциясига қарши профилактика қилиш учун ичаётганини маълум қилган. Трамп Оқ уйдаги шифокор унинг ушбу препаратни қабул қилишига қарши бўлмаганини қайд этган.\nАҚШ озиқ-овқат маҳсулотлари ва дорилар назорати бошқармаси гидроксихлорохинни фақат касалхона шароитида қўллашни тавсия қилган.\nМавзуга доир: Ҳабибулла Оқилов Ўзбекистонда коронавирусдан кузатилган ўлим ҳолатларининг хлорохинга алоқаси йўқлигини билдирди\n09:40, 29.03.2020 343088\n09:12, 26.03.2020 342861\n23:58, 15.03.2020 311972\n00:31, 05.06.2020 755\n23:58 Бугун 7485\n23:54 Бугун 14855\n23:45 Бугун 3192\nХодимларини Тошкентда пропискага қўйиш учун илтимоснома киритадиган ташкилотлар сони яна 5 тага кўпайди\n07:53 Бугун 158449\n19:13 Бугун 156512\n02:33, 03.06.2020 119346\n19:44, 03.06.2020 118700